8.1 โครงสร้างการจัดการ

1) บริษัทและบริษัทย่อย (ยกเว้นบริษัทไทยลามิเนต แมนูแฟคเจอเรอร์)

โครงสร้างกรรมการบริษัทประกอบด้วยคณะกรรมการ ทั้งหมด 4 ชุด

คณะกรรมการบริษัทฯ (Board of Director)

คณะกรรมการบริหาร (Executive Director)

คณะกรรมการตรวจสอบ (Audit Committee)

คณะกรรมการพิจารณาค่าตอบแทน (Remuneration Committee)

  1. คณะกรรมการบริษัทฯ (Board of Director)

คณะกรรมการบริษัท เคซีอี อีเลคโทรนิคส์ จำกัด (มหาชน)

1.  นายบัญชา องค์โฆษิต ประธานกรรมการและกรรมการผู้จัดการ

2.  นายแพทย์ทองดี ชัยพานิช กรรมการและกรรมการอิสระ

3.  พลโท นายแพทย์สุปรีชา โมกขะเวส กรรมการและกรรมการอิสระ

4.  นายปัญจะ เสนาดิสัย กรรมการ

5.  แพทย์หญิงจันทิมา องค์โฆษิต กรรมการ

6.  นางอุบล จิระมงคล กรรมการและกรรมการอิสระ

7.  นางวรลักษณ์ องค์โฆษิต กรรมการและกรรมการบริหาร

8.  นางศิริพรรณ สันธนะพันธ์ กรรมการ

กรรมการผู้มีอำนาจลงนามแทนบริษัทฯ มีดังนี้

นายบัญชา องค์โฆษิต นางวรลักษณ์ องค์โฆษิต นายปัญจะ เสนาดิสัย นางจันทิมา องค์โฆษิต และ
นางศิริพรรณ สันธนะพันธ์
กรรมการสองในห้าคนนี้ลงลายมือชื่อร่วมกันและประทับตราสำคัญของบริษัทฯ ทั้งนี้
ไม่มีข้อจำกัดเกี่ยวกับอำนาจของกรรมการ

  การแต่งตั้งและการพ้นตำแหน่งของกรรมการบริษัท ฯ

1.  ให้ที่ประชุมผู้ถือหุ้นเลือกตั้งกรรมการโดยใช้เสียงข้างมาก
    โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียงและสามารถเลือกตั้งกรรมการเป็นรายบุคคล
    ทั้งนี้ กรรมการผู้ที่มีกำหนดครบวาระในปีนั้นๆ จะงดใช้สิทธิ์ในการออกเสียงลงคะแนน

2.  ในการประชุมสามัญประจำปีทุกครั้งให้กรรมการออกจากตำแหน่ง 1 ใน 3
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกโดยจำนวนใกล้ที่สุดกับส่วน 1
    ใน 3

3.  นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

-   ตาย

-   ลาออก (มีผลบังคับนับตั้งแต่วันที่บริษัทฯได้รับจดหมายลาออกจากกรรมการ)

-   ขาดคุณสมบัติหรือมีลักษณะต้องห้ามตามมาตรา 68 แห่งพระราชบัญญัติบริษัทมหาชน พ.ศ 2535

-   ที่ประชุมผู้ถือหุ้นลงมติให้ออกตามมาตรา 76 แห่งพระราชบัญญัติบริษัทมหาชน จำกัด พ.ศ 2535

-   ศาลมีคำสั่งให้ออก

4.  ในกรณีที่ตำแหน่งกรรมการว่างลงเพราะเหตุอื่นนอกจากคราวถึงออกตามวาระ
    ให้คณะกรรมการคัดเลือกบุคคลซึ่งมีคุณสมบัติและไม่มีลักษณะต้องห้ามตามข้อบังคับของบริษัทฯ
    เข้าเป็นกรรมการแทนในการประชุมคณะกรรมการถัดไป
    เว้นแต่วาระของกรรมการจะเหลือน้อยกว่าสองเดือนก่อนการประชุมสามัญผู้ถือหุ้น
    มติของคณะกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
    บุคคลซึ่งเข้ามาเป็นกรรมการแทนอยู่ในตำแหน่งได้เพียงเท่าวาระที่ยังเหลืออยู่ก่อนการประชุมสามัญผู้ถือหุ้นเท่านั้น

ขอบเขตและอำนาจหน้าที่ของคณะกรรมการบริษัทฯ 

-   ปฏิบัติงานของผู้บริหารระดับสูงให้เป็นไปตามนโยบายอย่างมีประสิทธิภาพและก่อประสิทธิผล
    เพื่อความมั่นคงและผลประโยชน์ที่สมดุล และยั่งยืนของทุกฝ่ายที่เกี่ยวข้อง

-   จัดการบริษัทให้เป็นไปตามกฎหมาย วัตถุประสงค์ ข้อบังคับของบริษัท
    และมติของที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท

-   พิจารณาและกำหนดแนวทางกลยุทธ์การบริหารงาน

-   พิจารณาแผนการดำเนินงาน และพัฒนาขีดความสามารถ ขององค์กรให้แข่งขันได้ในระดับ
    สากล

-   ประเมินผลการดำเนินงานและการปฏิบัติงานของผู้บริหาร

-   กำกับดูแลและสอบทานให้มีระบบรายงานทางการเงินที่โปร่งใส ถูกต้องและเพียงพอ

-   ปฏิบัติตามหลักการการกำกับดูแลกิจการของบริษัทอย่างเคร่งครัด

-   พิจารณาค่าตอบแทนกรรมการและผู้บริหาร ให้เกิดประโยชน์สูงสุดและยั่งยืนต่อบริษัทและผู้ถือหุ้น

-   กำกับดูแลกระบวนการแต่งตั้งและเลือกตั้งกรรมการบริษัทให้มีความโปร่งใสและ ชัดเจน

-   ควบคุมดูแลจัดการ การขัดแย้งทางผลประโยชน์ใดๆ ในบริษัท

-   ควบคุมดูแลการเปิดเผยข้อมูลและการสื่อสารใดๆ ในองค์กร

-   พิจารณาแต่งตั้ง สรรหา ผู้บริหารมาทดแทนตำแหน่งใดๆ ในกรณีที่จำเป็น

-   วางแผนนโยบาย และการบริหารงานของบริษัท ตลอดจนตรวจสอบผลการดำเนินงานของบริษัท

    คณะกรรมการชุดย่อย

  คณะกรรมการบริษัทฯ ให้ความสำคัญในการกำกับดูแลกิจการที่ดี
  โดยได้จัดตั้งคณะกรรมการชุดย่อยขึ้นมา ได้แก่ คณะกรรมการตรวจสอบ
  คณะกรรมการกำหนดค่าตอบแทน
  เพื่อช่วยกลั่นกรองงานที่มีความสำคัญอย่างรอบคอบภายใต้หลักการกำกับดูแลกิจการที่ดี
  มุ่งเน้นการสร้างประโยชน์สูงสุดให้แก่ผู้ถือหุ้น โดยคำนึงถึงผู้มีส่วนได้เสียโดยรวม
  มีคุณธรรมในการดำเนินธุรกิจ มีความโปร่งใส และตรวจสอบได้
  คณะกรรมการชุดย่อยทุกท่านประกอบด้วยกรรมการที่ไม่เป็นผู้บริหาร และมีคุณสมบัติ
  หน้าที่ความรับผิดชอบตามข้อกำหนดของตลาดหลักทรัพย์แห่งประเทศไทย
  รวมทั้งมีการกำหนดบทบาท ภาระหน้าที่ ความรับผิดชอบเป็นลายลักษณ์อักษรไว้อย่างชัดเจน

  2. คณะกรรมการบริหาร (Executive Director)

  เพื่อให้เกิดประสิทธิภาพสูงสุดในการบริหารจัดการบริษัทฯให้เป็นไปตามทิศทาง นโยบาย
  และเป้าหมายที่คณะกรรมการบริษัทฯ กำหนดและมอบหมาย
  รวมทั้งสร้างความมั่นคงและยั่งยืนในการดำเนินธุรกิจ
  คณะกรรมการบริษัทฯได้แต่งตั้งคณะกรรมการบริหารโดยมีความรับผิดชอบตามขอบเขตที่ได้รับมอบหมายจากคณะกรรมการบริษัทฯ
  ซึ่งคณะกรรมการบริหารปัจจุบันประกอบด้วยกรรมการจำนวน 2 ท่าน โดยทุกท่านเป็นผู้มีความรู้
  ความสามารถในด้านการบริหารจัดการ ดังมีรายชื่อต่อไปนี้

1.  นายบัญชา องค์โฆษิต กรรมการผู้จัดการ

2.  นางวรลักษณ์ องค์โฆษิต กรรมการ/ผู้อำนวยการสำนักบริหาร

    ขอบเขต อำนาจ หน้าที่ ของคณะกรรมการบริหาร

-   กำกับดูแลการปฏิบัติงานของฝ่ายบริหาร ให้ดำนินงานภายใต้นโยบายต่างๆที่กำหนดไว้
    รับผิดชอบโดยรวม
    และควบคุมค่าใช้จ่ายและงบลงทุนตามขอบเขตที่คณะกรรมการอนุมัติในแผนงานประจำปี

-   ตรวจสอบผลการดำเนินงานตามนโยบายการบริหาร และกำหนดทิศทาง กลยุทธ์
    และแผนงานในการปฏิบัติงานให้บรรลุเป้าหมายสูงสุด

-   รับผิดชอบต่อผลการปฏิบัติงานของฝ่ายบริหาร และให้คำปรึกษาในการแก้ไขปัญหา
    เพื่อที่จะบรรลุเป้าหมายอย่างมีประสิทธิภาพ

-   ควบคุมงบประมาณค่าใช้จ่ายของบริษัทฯ
    ตามที่คณะกรรมการมอบหมายหรือตามที่ระบุในแผนงานประจำปี

-   รับผิดชอบและอนุมัติการจัดหาวงเงินกู้ระยะสั้นและระยะยาว และการเปิด-ปิดบัญชีของบริษัท

-   ให้ข้อมูลและคำแนะนำแก่คณะกรรมการเพื่อช่วยประกอบการตัดสินใจใดๆที่เกี่ยวข้องกับบริษัทฯ

-   แก้ไขปัญหาหรือความขัดแย้งใดๆที่มีผลกระทบกับองค์กร

-   ดำรงไว้ซึ่งการสื่อสารที่มีประสิทธิภาพต่อผู้มีส่วนเกี่ยวข้อง

-   พิจารณาเรื่องการระดมทุนของบริษัทฯเพื่อนำเสนอต่อคณะกรรมการบริษัทฯ

-   อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงานของบริษัทฯ

  ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
  ต้องอยู่ภายใต้หลักเกณฑ์ของกฎหมายและกฎระเบียบของบริษัทฯ
  ในกรณีที่การดำเนินการใดที่มีหรืออาจมีผลประโยชน์ หรือบุคคลที่อาจมีความขัดแย้ง
  (ตามประกาศของคณะกรรมการ ก.ล.ต.)
  คณะกรรมการบริหารไม่มีอำนาจอนุมัติการดำเนินการดังกล่าว
  โดยคณะกรรมการบริหารจะต้องนำเสนอเรื่องดังกล่าวต่อคณะกรรมการบริษัทฯ
  เพื่อให้คณะกรรมการบริษัทฯพิจารณาต่อไป

3. คณะกรรมการตรวจสอบ (Audit Committee)

  บริษัทฯ
  ปฏิบัติตามกฏหมายและระเบียบข้อบังคับที่เกี่ยวข้องในหลักเกณฑ์การแต่งตั้งคณะกรรมการตรวจสอบที่ระบุให้ประกอบด้วยกรรมการอิสระและให้ผู้ตรวจสอบบัญชีภายในของบริษัทฯรายงานโดยตรงต่อคณะกรรมการตรวจสอบ

คณะกรรมการตรวจสอบประกอบด้วยกรรมการอิสระ 3 ท่าน ดังต่อไปนี้

1.  นายแพทย์ทองดี ชัยพานิช ประธานกรรมการตรวจสอบ

2.  พลโทนายแพทย์สุปรีชา โมกขะเวส กรรมการตรวจสอบ

3.  นางอุบล จิระมงคล กรรมการตรวจสอบ

  ในปี 2554 บริษัทฯ มีการประชุมคณะกรรมการตรวจสอบทั้งหมด 4 ครั้ง
  และได้ส่งหนังสือเชิญประชุมให้กับคณะกรรมการล่วงหน้าอย่างน้อย 7
  วันมีคณะกรรมการตรวจสอบทุกท่านเข้าร่วมการประชุมโดยพร้อมเพรียงกัน
  ทั้งนี้สามารถดูรายละเอียดรายงานคณะกรรมการตรวจสอบได้จากรายงานประจำปี

รายชื่อ การเข้าร่วมประชุม/ การประชุมทั้งหมด (ครั้ง)

1.  นายแพทย์ทองดี ชัยพานิช 4/4

2.  พลโทนายแพทย์สุปรีชา โมกขะเวส 4/4

3.  นางอุบล จิระมงคล 4/4

    คุณสมบัติของคณะกรรมการตรวจสอบ

    -   เป็นอิสระจากฝ่ายบริหารและผู้ถือหุ้นหลักในการควบคุมทั้งในการตรวจสอบหรือซักถาม

    -   มีความรู้ ความสามารถด้านธุรกิจ บัญชี และการเงินเพียงพอที่จะเข้าใจ แก้ปัญหา
        และให้คำแนะนำได้

    -   สามารถที่จะหาข้อมูลและเอกสารที่เกี่ยวข้องทั้งจากฝ่ายบริหารและพนักงานของบริษัทฯ
        และติดต่อ สอบถามกับผู้ตรวจสอบภายนอกโดยตรงได้

    -   สร้างเครือข่ายอิสระในงานด้านการตรวจสอบภายใน
        และติดตามงานเพื่อเสนอต่อคณะกรรมการตรวจสอบ

    -   ให้การสนับสนุนการทำงานของคณะกรรมการบริษัทฯ และผู้บริหารอย่างเต็มที่
        แบ่งเบาภาระหน้าที่ความรับผิดชอบของคณะกรรมการบริษัทฯ
        ลดความเสี่ยงที่อาจจะเกิดขึ้นกับบริษัทฯ สร้างความเชื่อมั่นให้กับผู้ถือหุ้น
        และสร้างประโยชน์สูงสุดให้กับบริษัทฯ

        ขอบเขต อำนาจหน้าที่ และความรับผิดชอบของคณะกรรมการตรวจสอบ

-   สอบทานให้บริษัทมีรายงานทางการเงินที่ถูกต้องและเพียงพอ
    โดยจัดให้มีผู้สอบบัญชีเข้าร่วมประชุมด้วยทุกไตรมาส

-   สอบทานให้บริษัทมีการปฏิบัติตามกฎหมายว่าด้วยพระราชบัญญัติหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยและกฎหมายอื่นใดที่เกี่ยวข้องกับธุรกิจของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

-   สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    รวมทั้งมีหน้าที่สอบทานรายงานผลการตรวจสอบ
    แนวทางการตรวจสอบและประเมินผลการตรวจสอบการดำเนินงานด้านต่างๆของบริษัทตามวิธีการและมาตรฐานที่ยอมรับโดยทั่วไปและประสานงานกับผู้สอบบัญชีของบริษัท

-   พิจารณา คัดเลือก และเสนอแต่งตั้งผู้สอบบัญชีของบริษัท
    รวมทั้งการพิจารณาเสนอค่าตอบแทนการสอบบัญชี

-   ประเมินความเสี่ยงที่สำคัญของบริษัทและให้คำแนะนำในการลดความเสี่ยง

-   ให้ความเห็นชอบการแต่งตั้ง โยกย้าย และการพิจารณาความดี ความชอบ
    หรือการลงโทษหัวหน้าหน่วยงานการตรวจสอบภายในของบริษัท

-   ให้ความเห็นชอบแผนงานการตรวจสอบของหน่วยงานการตรวจสอบภายใน

-   พิจารณางบประมาณ และอัตรากำลังของหน่วยงานการตรวจสอบภายใน

-   พิจารณาประเมินผลการกำกับดูแลกิจการของคณะกรรมการตรวจสอบและจัดทำเป็นรายงานเปิดเผยไว้ในรายงานประจำปีของบริษัท

-   ประธานกรรมการตรวจสอบหรือกรรมการตรวจสอบต้องเข้าร่วมประชุมผู้ถือหุ้นของบริษัทเพื่อชี้แจงใน
    เรื่องที่เกี่ยวกับคณะกรรมการตรวจสอบ หรือการแต่งตั้งผู้สอบบัญชี

-   พิจารณาทบทวนเพื่อปรับปรุงกฎบัตรคณะกรรมการตรวจสอบเป็นประจำทุกปี(หากมีความจำเป็น)

-   ปฏิบัติการอื่นใดตามที่คณะกรรมการมอบหมาย
    รวมทั้งการแต่งตั้งหัวหน้าหน่วยงานการตรวจสอบภายในหรือการแต่งตั้งผู้จัดการอาวุโสจากสำนักงานเลขานุการมาเป็นเลขานุการคณะกรรมการตรวจสอบ

คณะกรรมการอิสระ (Independent Directors)

คณะกรรมการอิสระ ประกอบด้วยกรรมการ 3 ท่าน ดังนี้

1. พลโท นายแพทย์สุปรีชา โมกขะเวส กรรมการอิสระ

2. นายแพทย์ทองดี ชัยพานิช กรรมการอิสระ

3. นางอุบล จิระมงคล กรรมการอิสระ

  คณะกรรมการบริษัทฯ ได้กำหนดนิยามความเป็นอิสระของกรรมการ
  ซึ่งสอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) และตลาดหลักทรัพย์แห่งประเทศไทย (ต.ล.ท.) ดังนี้

-   ต้องถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

-   ไม่เป็นกรรมการที่มีส่วนร่วมในด้านต่างๆ ดังนี้

-   การบริหารงาน

-   พนักงาน

-   ลูกจ้าง

-   ที่ปรึกษาที่ได้รับเงินเดือนประจำ

-   ผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน

-   นิติบุคคลที่อาจมีความขัดแย้ง (ปัจจุบันและช่วง 2 ปีก่อนได้รับการแต่งตั้ง)

-   ไม่มีความสัมพันธ์ทางธุรกิจ เช่นเป็นลูกค้า คู่ค้า เจ้าหนี้/ ลูกหนี้การค้า เจ้าหนี้/ลูกหนี้เงินกู้
    เป็นต้นรวมทั้งไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัทฯ และบริษัทในกลุ่ม
    บริษัทร่วมหรือนิติบุคคลที่อาจมีความขัดแย้งในลักษณะที่จะทำให้ขาดความเป็นอิสระ

-   ไม่เป็นญาติสนิทหรือมีความสัมพันธ์ที่อาจทำให้ขาดความเป็นอิสระกับผู้บริหาร
    ผู้ถือหุ้นรายใหญ่ของบริษัทฯ บริษัทในกลุ่ม บริษัทร่วม หรือนิติบุคคลที่อาจมีความขัดแย้ง

-   ไม่ได้รับการแต่งตั้งเป็นตัวแทนเพื่อรักษาผลประโยชน์ของกรรมการ หรือผู้ถือหุ้นรายใหญ่

ด้วยคณะกรรมการทุกท่านเป็นผู้ที่มีคุณสมบัติของความเป็นกรรมการอิสระดังกล่าวข้างต้น
จึงไม่ปรากฎพบว่ามีการปฎิบัติใดๆที่เป็นรายการที่เกี่ยวโยงกันเกิดขึ้นในปี 2554

4. คณะกรรมการกำหนดค่าตอบแทน (Remuneration Committee)

  คณะกรรมการบริษัทฯได้แต่งตั้งคณะกรรมการกำหนดค่าตอบแทน
  เพื่อให้เป็นไปตามหลักการการกำกับดูแลกิจการที่ดีและข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย
  ในการทำหน้าที่สรรหาผู้ที่มีคุณสมบัติเหมาะสมในการดำรงตำแหน่งคณะกรรมการกำหนดค่าตอบแทนและทำหน้าที่กำหนดค่าตอบแทนของกรรมการและผู้บริหาร

รายชื่อคณะกรรมการกำหนดค่าตอบแทน

1.  พลโทนายแพทย์สุปรีชา โมกขะเวส กรรมการที่ไม่ได้เป็นผู้บริหาร

2.  นายปัญจะ เสนาดิสัย กรรมการที่ไม่ได้เป็นผู้บริหาร

3.  นางอุบล จิระมงคล กรรมการที่ไม่ได้เป็นผู้บริหาร

    ขอบเขต อำนาจ หน้าที่ของคณะกรรมการกำหนดค่าตอบแทน

-   กำหนดหลักเกณฑ์หรือวิธีการกำหนดค่าตอบแทนสำหรับกรรมการ
    กรรมการผู้จัดการใหญ่/ผู้จัดการทั่วไป

-   พิจารณาเสนอค่าตอบแทนกรรมการต่อคณะกรรมการบริษัทฯเพื่อเห็นชอบและนำเสนอต่อที่ประชุมผู้ถือหุ้นเพื่อพิจารณาอนุมัติ

-   พิจารณาเสนอค่าตอบแทนกรรมการผู้จัดการใหญ่/ผู้จัดการทั่วไปต่อที่ประชุมคณะกรรมการบริษัทฯ
    เพื่อพิจารณาอนุมัติ

-   ปฏิบัติหน้าที่ตามที่ได้รับมอบหมายจากคณะกรรมการบริษัทฯ

    นโยบายการกำหนดค่าตอบแทนกรรมการ

  การกำหนดค่าตอบแทนกรรมการนั้น ทางบริษัทฯจะคำนึงถึงความเหมาะสมกับภาระหน้าที่
  ความรับผิดชอบที่ได้รับมอบหมาย
  และสามารถเทียบเคียงได้กับบริษัทที่จดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมและธุรกิจที่มีขนาดใกล้เคียงกัน
  โดยค่าตอบแทนกรรมการดังกล่าวนั้น
  เพียงพอที่จะจูงใจให้คณะกรรมการมีคุณภาพและสามารถปฏิบัติหน้าที่ให้บรรลุเป้าหมายและทิศทางธุรกิจของบริษัทฯ
  โดยมีกระบวนการที่โปร่งใส และสร้างความมั่นใจให้แก่ผู้ถือหุ้น

  ในปี 2554 คณะกรรมการบริษัทฯ ที่ประชุมสามัญผู้ถือหุ้นครั้งที่ 28/2554
  ได้อนุมัติค่าตอบแทนและค่าเบี้ยประชุมคณะกรรมการบริษัทฯและคณะกรรมการตรวจสอบประจำปี
  2554 ดังนี้

-   ค่าตอบแทนประธานกรรมการ 1,250,000 บาทต่อปี และกรรมการท่านละ 600,000
    บาทต่อปี

-   ค่าเบี้ยประชุมประธานกรรมการ 30,000 บาทและกรรมการท่านละ 25,000 บาทต่อครั้ง

-   ค่าตอบแทนประธานกรรมการตรวจสอบ 400,000 บาท กรรมการตรวจสอบท่านละ

  300,000 บาทต่อปี

คณะผู้บริหาร

ณ วันที่ 31 ธันวาคม 2554 ผู้บริหารของบริษัทที่จำนวน 8 ท่าน ดังนี้

1. นายบัญชา องค์โฆษิต ประธานกรรมการ/กรรมการผู้จัดการ

2. นายพิธาน องค์โฆษิต รองกรรมการผู้จัดการ

3. นางวรลักษณ์ องค์โฆษิต กรรมการ/ผู้อำนวยการสำนักบริหาร

4. นางธัญรัตน์ เทศน์สาลี ผู้อำนวยการฝ่ายบัญชี

5. นางเสาวลักษณ์ วรามิตรสกุล ผู้อำนวยการฝ่ายสนับสนุนการผลิต

6. นายนพดล ทับเที่ยง ผู้อำนวยการฝ่ายปฏิบัติการผลิต

7. Mr.Fredrick Gharapet Ohanian ผู้อำนวยการฝ่ายคุณภาพ

8. นายตันติกร ชังฆนาก ผู้อำนวยการฝ่ายทรัพยากรมนุษย์และบริหาร

ขอบเขต อำนาจ และหน้าที่ของกรรมการผู้จัดการ

  ตามข้อบังคับของบริษัทฯ กรรมการผู้จัดการมีอำนาจและหน้าที่เกี่ยวกับการบริหารบริษัทฯ
  ตามที่คณะกรรมการมอบหมาย
  และจะต้องบริหารบริษัทฯตามแผนงานหรืองบประมาณที่ได้รับอนุมัติจากคณะกรรมการอย่างเคร่งครัด
  ซื่อสัตย์ สุจริตและระมัดระวัง รักษาผลประโยชน์ของบริษัทฯและผู้ถือหุ้นอย่างดีที่สุด
  รวมไปถึงอำนาจหน้าที่ในเรื่องหรือกิจการต่างๆ ดังต่อไปนี้

-   ควบคุม ดูแลการดำเนินกิจการ และ/หรือบริหารงานทั่วไปของบริษัท

-   บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง
    ลงโทษทางวินัยพนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

-   เป็นผู้มีอำนาจในการบังคับบัญชา ติดต่อ สั่งการ ดำเนินการ
    ตลอดจนเข้ามาลงนามในนิติกรรมสัญญา เอกสารคำสั่ง หนังสือแจ้งหรือหนังสือใดๆ
    ที่ใช้ติดต่อกับหน่วยงานราชการ รัฐวิสาหกิจและบุคคลอื่น
    ตลอดจนให้มีอำนาจกระทำการใดๆที่จำเป็นและสมควร
    เพื่อให้การดำเนินการข้างต้นสำเร็จลุล่วงไป

-   มีอำนาจอนุมัติและมอบอำนาจช่วงอนุมัติเบิกจ่ายเพื่อการจัดซื้อจัดจ้างซื่งทรัพย์สินและบริการเพื่อประโยชน์ของบริษัท
    ซึ่งอำนาจการอนุมัติดังกล่าวจะเป็นการอนุมัติรายการปกติทั่วไปทางการค้าที่มีวงเงินไม่เกิน
    800 ล้านบาทต่อรายการ และอนุมัติค่าใช้จ่ายในการซื้อทรัพย์สินอื่นในวงเงินไม่เกิน 400
    ล้านบาทต่อรายการ
    หากเกินจำนวนที่สามารถอนุมัติให้นำเสนอเพื่อขออนุมัติคณะกรรมการบริหาร

-   ดำเนินการให้มีการจัดทำและส่งมอบนโยบายทางธุรกิจ
    รวมถึงแผนงานและงบประมาณต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนและงบประมาณที่ได้รับอนุมัติดังกล่าวต่อคณะกรรมการในทุกๆ
    3 เดือน

-   ดำเนินการหรือปฏิบัติงานให้เป็นไปตามนโยบาย
    แผนงานและงบประมาณที่ได้อนุมัติจากคณะกรรมการบริษัทฯ และ/หรือ
    คณะกรรมการบริหารของบริษัทฯ

-   ให้มีอำนาจในการมอบอำนาจช่วง และ/หรือ
    มอบหมายให้บุคคลอื่นปฏิบัติงานเฉพาะอย่างแทนได้โดยการมอบช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือ ให้เป็นไปตามระเบียบ ข้อกำหนด หรือคำสั่งที่คณะกรรมการบริษัทฯ และ/หรือ
    บริษัทกำหนดไว้

-   อนุมัติการแต่งตั้งผู้มีอำนาจลงนามในเช็ค หรือเอกสารสั่งจ่ายเงินของบริษัทฯ
    รวมถึงสัญญาต่างๆ เอกสารทางบัญชีและการเงิน และเอกสารทั่วไป

-   เป็นที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด การบริหารงานบุคคล
    และด้านการปฏิบัติอื่นๆ ซึ่งเกี่ยวข้องกับการดำเนินธุรกิจของบริษัทฯ

-   อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงานของบริษัทฯ

-   เป็นผู้รับมอบอำนาจของบริษัทฯในการบริหารกิจการของบริษัทฯให้เป็นไปตามวัตถุประสงค์
    ข้อบังคับ นโยบาย ระเบียบ ข้อกำหนด คำสั่ง มติที่ประชุมผู้ถือหุ้น และ/หรือ
    มติที่ประชุมคณะกรรมการบริษัทฯและคณะกรรมการบริหารทุกประการ

ทั้งนี้ การมอบอำนาจให้แก่กรรมการผู้จัดการ
ตลอดจนการมอบอำนาจแก่บุคคลอื่นที่กรรมการผู้จัดการเห็นควร จะไม่รวมถึงอำนาจ
และ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใด
(ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด
) กับบริษัทหรือบริษัทย่อย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท
และ/หรือที่ประชุมผู้ถือหุ้น เพื่อพิจารณาและอนุมัติรายการดังกล่าวตามข้อบังคับของบริษัทฯ
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทฯ
ที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้
ซึ่งเป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศคำสั่ง
และข้อกำหนดของตลาดหลักทรัพย์แห่งประเทศไทย

เลขานุการบริษัทฯ (COMPANY SECRETARY )

  จากมติที่ประชุมคณะกรรมการบริษัทครั้งที่ 8/2551 ในวันอังคาร ที่ 22 กรกฎาคม 2551
  ได้มีมติเห็นชอบ

แต่งตั้งให้นางธัญรัตน์ เทศน์สาลี ผู้อำนวยการฝ่ายบัญชี ทำหน้าที่เป็นเลขานุการบริษัทฯ
เพื่อให้สอดคล้องกับการปฏิบัติตามมาตรา 89/15 พระราชบัญญัติหลักทรัพย์และตลาดหลักทรัพย์
(ฉบับที่ 4) พ.ศ 2551 ที่กำหนดไว้ว่าคณะกรรมการบริษัทฯ จดทะเบียนต้องจัดให้มีเลขานุการบริษัท
(COMPANY SECRETARY)

ทางบริษัทฯ ได้กำหนดความรับผิดชอบหลักๆของเลขานุการบริษัทฯ ดังนี้

1.  จัดทำและเก็บรักษาเอกสาร ดังต่อไปนี้

-   ทะเบียนกรรมการ

-   หนังสือนัดประชุมกรรมการ รายงานการประชุมคณะกรรมการและรายงานประจำปีของบริษัทฯ

-   หนังสือนัดประชุมผู้ถือหุ้น และรายงานการประชุมผู้ถือหุ้น

2.  เก็บรักษารายงานการมีส่วนได้เสียที่รายงานโดยกรรมการหรือผู้บริหาร

3.  ดำเนินการอื่นๆ ตามที่คณะกรรมการบริษัทฯ กำหนด

4.  จัดการประชุมผู้ถือหุ้น และประชุมคณะกรรมการให้เป็นไปตามกฎหมาย ข้อบังคับของบริษัทฯ
    และ ข้อพึงปฏิบัติต่างๆ

5.  ร่างนโยบายด้านการบริหารต่างๆ

6.  บันทึกรายงานการประชุมผู้ถือหุ้น และการประชุมคณะกรรมการบริษัทฯ รวมทั้งติดตามให้มีการ
    ปฏิบัติ ตามมติที่ประชุมผู้ถือหุ้นและที่ประชุมคณะกรรมการบริษัทฯ

7.  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับบริษัทฯ
    ตามระเบียบและข้อกำหนดของหน่วยงานทางการ

8.  ดูแลให้บริษัทฯ และคณะกรรมการปฏิบัติตามกฎหมายและกฎเกณฑ์ของสำนักคณะกรรมการกำกับ

  หลักทรัพย์และตลาดหลักทรัพย์ (ก.ล.ต.) และตลาดหลักทรัพย์แห่งประเทศไทย

9.  ส่งเสริมให้บริษัทมีมาตรฐานด้านบรรษัทภิบาลที่เหมาะสม

10. ติดต่อสื่อสารกับผู้ถือหุ้นทั่วไปให้ได้รับสิทธิต่างๆของผู้ถือหุ้น และข่าวสารของบริษัทฯ

11. ดูแลกิจกรรมของคณะกรรมการบริษัทฯ

    คุณสมบัติของเลขานุการบริษัท ฯ

1.  มีความซื่อสัตย์ / ตรงไปตรงมา

2.  มีความรู้ ความเข้าใจในธุรกิจ กฎหมาย กฎระบียบต่างๆที่เกี่ยวข้อง

3.  มีทักษะการประสานงานที่ดี สามารถควบคุมอารมณ์ได้ดี

4.  มีระดับอาวุโสเพียงพอในการติดตามการปฏิบัติตามมติของคณะกรรมการ และมติผู้ถือหุ้นจาก
    ผู้บริหารระดับสูงได้

5.  มีมนุษยสัมพันธ์และทักษะการสื่อสารที่ดี

6.  กล้าแสดงความคิดเห็นและให้ข้อแนะนำต่างๆ

7.  ละเอียด รอบคอบ วางตนเป็นที่น่าเชื่อถือ

8.  ใฝ่รู้ ช่างคิด ช่างสังเกต

นโยบายการบริหารงานในบริษัทย่อยและบริษัทร่วม ขอบเขตอำนาจและการควบคุม

กรรมการฝ่ายบริหารจะเป็นผู้วางนโยบายการบริหารงานของบริษัทย่อยและบริษัทร่วมโดยระดับผู้บริหารแต่ละฝ่ายจะนำไปปฏิบัติ

คณะกรรมการบริหารของบริษัทจะประชุมร่วมกันทุกเดือน
เพื่อติดตามและพิจารณาผลการดำเนินงานของบริษัทรวมทั้งบริษัทย่อย และบริษัทร่วม
พร้อมทั้งให้ข้อเสนอแนะหรือคำปรึกษาในประเด็นสำคัญ ๆ นอกจากนี้การทำรายการทางธุรกิจที่สำคัญ
ๆ ของบริษัทย่อยและบริษัทร่วม อันได้แก่ แผนการดำเนินธุรกิจ และการลงทุนหลักที่สำคัญๆ
จำเป็นต้องได้รับการอนุมัติจากคณะกรรมการบริหารของแต่ละบริษัทก่อนจะที่ส่งผ่านไปยังคณะกรรมการบริษัทเพื่อพิจารณา
ซึ่งมีอำนาจควบคุมเหนือบริษัทร่วมทั้งในระดับนโยบายและระดับปฏิบัติการ ทำให้มั่นใจว่ากลุ่มบริษัท
มีการบริหารธุรกิจที่เป็นไปในทิศทางเดียวกัน และก่อให้เกิดประโยชน์สูงสุดในภาพรวม

นอกจากนี้ บริษัทยังคงให้มีหน่วยงานส่วนกลาง เช่น ฝ่ายบริหารทรัพยากรบุคคล ฝ่ายบริหารการเงิน
และฝ่ายจัดซื้อ เป็นต้น เป็นศูนย์กลางการควบคุมบริษัทย่อย
และจะช่วยประสานงานระหว่างบริษัทต่าง ๆ ภายในกลุ่มในเรื่องเกี่ยวกับค่าตอบแทน
และสวัสดิการพนักงาน รวมถึงช่วยจัดการและอำนวยความสะดวก
ในเรื่องการโอนย้ายบุคลากรภายในกลุ่มบริษัท เพื่อให้เกิดประโยชน์สูงสุดจากการใช้ทรัพยากรบุคคล
ฝ่ายการเงินจะช่วยประสานงานจัดการ ในเรื่องการบริหารเงินสด
การป้องกันความเสี่ยงทางการเงิน และการจัดหาแหล่งเงินกู้ให้แก่บริษัทต่าง ๆ
โดยอาศัยความสัมพันธ์ และอำนาจการต่อรองของกลุ่มบริษัท
เพื่อให้ได้ประโยชน์สูงสุดแก่บริษัทและบริษัทย่อย ภายในกลุ่ม
ตลอดจนวางนโยบายและระเบียบทางการเงินเพื่อให้การดำเนินงานเป็นไปในทิศทางเดียวกัน
ส่วนฝ่ายจัดซื้อทั้งในประเทศ และต่างประเทศ ทำการจัดซื้อจัดหาวัตถุดิบจากแหล่งเดียวกัน
เพื่อเจรจาต่อรองราคา โดยใช้หลักเกณฑ์ของบริษัทรวมทั้งบริษัทย่อย
เป็นเงื่อนไขที่เอื้ออำนวยให้บริษัทได้ประโยชน์มากที่สุด
รวมทั้งการลดอัตราเสี่ยงในการสั่งซื้อจากผู้ขายรายเดียว
โดยการสรรหาแหล่งวัตถุดิบใหม่จากผู้ขายรายใหม่ เพื่อป้องกันการผูกขาดสินค้า
และลดอัตราเสี่ยงที่บริษัทอาจต้องซื้อวัตถุดิบ จากแหล่งขายแหล่งเดียว
นอกจากนี้ยังมีการป้องกันความเสี่ยง โดยการทำ CONSIGNMENT STOCK AGREEMENT
สำหรับวัตถุดิบหลักที่สำคัญ เพื่อให้ความมั่นใจว่าขบวนการผลิตของบริษัทรวมทั้งบริษัทย่อย
จะทำให้การส่งมอบงานแก่ลูกค้าตรงต่อเวลา ตามนโยบายของบริษัท

8.2 การสรรหากรรมการ

คณะกรรมการชุดแรกของบริษัทได้รับการแต่งตั้งโดยที่ประชุมผู้ถือหุ้นเมื่อครั้งมีการแปรสภาพเป็นบริษัทมหาชนจำกัด
โดยอาศัยมติเสียงข้างมาก ด้วยวิธีการลงคะแนนเสียงโดยวิธีธรรมดา
มิใช่การลงคะแนนเสียงแบบสะสม ทั้งนี้จำนวนคณะกรรมการที่ทางบริษัทได้กำหนดไว้
มาจากการลงมติพิจารณาจากการประชุมผู้ถือหุ้น นอกจากนี้คณะกรรมการอาจถอดถอนได้
ในกรณีที่มติที่ประชุมผู้ถือหุ้น โดยคะแนนเสียง 3 ใน 4 ของจำนวนผู้ถือหุ้น
ที่มาประชุมและมีสิทธิออกเสียงไม่น้อยกว่ากึ่งหนึ่งของจำนวนหุ้นที่ถือทั้งหมด
โดยผู้ถือหุ้นที่มาจากการประชุมและมีสิทธิออกเสียง

ในกรณีที่ตำแหน่งกรรมการว่างลง เพราะเหตุอื่นนอกจากคราวถึงออกตามวาระ
ให้คณะกรรมการคัดเลือกบุคคลซึ่งมีคุณสมบัติและไม่มีลักษณะต้องห้ามตามข้อบังคับของบริษัทฯ
เข้าเป็นกรรมการแทนในการประชุมคณะกรรมการถัดไป
เว้นแต่วาระของกรรมการจะเหลือน้อยกว่าสองเดือนก่อนการประชุมสามัญผู้ถือหุ้น
มติของคณะกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
บุคคลซึ่งเข้ามาเป็นกรรมการแทนอยู่ในตำแหน่งได้เพียง
เท่าวาระที่ยังเหลืออยู่ก่อนการประชุมสามัญผู้ถือหุ้นเท่านั้น

นอกจากนี้การแต่งตั้งคณะกรรมการในกรณีข้างต้นดังกล่าวแล้ว
ที่ประชุมผู้ถือหุ้นสามารถเสนอรายชื่อกรรมการบุคคลเข้าเป็นกรรมการ
ไม่ว่าจะเป็นกรณีที่กรรมการพ้นตำแหน่งตามวาระหรือยังไม่ครบวาระ
หรือการแต่งตั้งกรรมการขึ้นใหม่ โดยในการลงคะแนนเสียงเลือกตั้งกรรมการทุกครั้ง
ให้นับผู้ถือหุ้นทุกคนมีคะแนนเสียง 1 หุ้นต่อ 1 เสียง โดยให้ผู้ถือหุ้นแต่ละคน
ใช้คะแนนเสียงที่มีอยู่ทั้งหมดดังกล่าว เลือกตั้งบุคคลเดียว หรือหลายคนเป็นกรรมการก็ได้
ในกรณีเลือกตั้งบุคคลหลายคนเป็นกรรมการ ต้องให้บุคคลซึ่งได้รับคะแนนเสียงสูงสุดตามลำดับ
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการ
ให้เลือกใช้วิธีจับสลากเพื่อให้ได้กรรมการตามจำนวนนั้นๆ

8.3 ค่าตอบแทนกรรมการและผู้บริหาร

-   ค่าตอบแทนกรรมการ

บริษัทได้กำหนดนโยบายจ่ายค่าตอบแทนกรรมการไว้อย่างชัดเจนและโปร่งใส
อยู่ในระดับที่ใกล้เคียงกับอุตสาหกรรมเดียวกัน โดยปัจจุบันได้กำหนดค่าตอบแทนกรรมการเป็น 2
ส่วน คือเบี้ยประชุม และค่าตอบแทนกรรมการประจำปี ทั้งนี้ ค่าตอบแทนดังกล่าวในปี 2553 และ ปี
2554 ได้รับการอนุมัติจากที่ประชุมผู้ถือหุ้น ครั้งที่ 27/2553 เมื่อวันที่ 29 เมษายน 2553
และครั้งที่ 28/2554 เมื่อวันที่ 28 เมษายน 2554 แล้ว ตามลำดับ

คณะกรรมการบริษัท

+---+-----------------+----------+-----+-----+----+-----+-----+-----+
| ล | รายชื่อ           | ตำแหน่ง   | ค่าต |     | ค่า |     | จำ  |     |
| ำ |                 |          | อบแ |     | เบ |     | นวน |     |
| ด |                 |          | ทนก |     | ี้ยป |     | ครั้ง |     |
| ับ |                 |          | รรม |     | ระ |     | เข้า |     |
|   |                 |          | การ |     | ชุม |     | ประ |     |
|   |                 |          |     |     |    |     | ชุม/ |     |
+---+-----------------+----------+-----+-----+----+-----+-----+-----+
|   |                 |          | (บ  |     | (  |     | จำน |     |
|   |                 |          | าท) |     | บา |     | วนป |     |
|   |                 |          |     |     | ท) |     | ระช |     |
|   |                 |          |     |     |    |     | ุมทั้ง |     |
|   |                 |          |     |     |    |     | หมด |     |
+---+-----------------+----------+-----+-----+----+-----+-----+-----+
|   |                 |          | ปี   | ปี   | ปี  | ปี   | ปี   | ปี   |
|   |                 |          | 2   | 2   | 25 | 2   | 2   | 2   |
|   |                 |          | 554 | 553 | 54 | 553 | 554 | 553 |
+---+-----------------+----------+-----+-----+----+-----+-----+-----+
| 1 | นายบัญชา องค์โฆษิต | ประธา    | 1,2 | 1,0 | 3  | 3   | 12  | 12  |
|   |                 | นกรรมการ | 50, | 00, | 40 | 00, | /12 | /12 |
|   |                 |          | 000 | 000 | ,0 | 000 |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+
|   |                 | และกรรมก |     |     |    |     |     |     |
|   |                 | ารผู้จัดการ |     |     |    |     |     |     |
+---+-----------------+----------+-----+-----+----+-----+-----+-----+
| 2 | นายปัญจะ เสนาดิสัย | กรรมการ  | 6   | 5   | 2  | 2   | 12  | 11  |
|   |                 |          | 00, | 00, | 80 | 40, | /12 | /12 |
|   |                 |          | 000 | 000 | ,0 | 000 |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+
| 3 | แพทย์หญิงจันทิมา    | กรรมการ  | 6   | 5   | 2  | 2   | 12  | 12  |
|   | องค์โฆษิต         |          | 00, | 00, | 80 | 40, | /12 | /12 |
|   |                 |          | 000 | 000 | ,0 | 000 |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+
| 4 | นางวรลักษณ์       | กรรมการ  | 6   | 5   | 2  | 2   | 11  | 12  |
|   | องค์โฆษิต         |          | 00, | 00, | 80 | 40, | /12 | /12 |
|   |                 |          | 000 | 000 | ,0 | 000 |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+
| 5 | พลโท            | กรร      | 6   | 5   | 2  | 2   | 11  | 12  |
|   | นายแพทย์สุปรีชา    | มการอิสระ | 00, | 00, | 80 | 40, | /12 | /12 |
|   | โมกขะเวส        |          | 000 | 000 | ,0 | 000 |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+
| 6 | นายแพทย์ทองดี     | กรร      | 6   | 5   | 2  | 2   | 12  | 11  |
|   | ชัยพานิช          | มการอิสระ | 00, | 00, | 80 | 40, | /12 | /12 |
|   |                 |          | 000 | 000 | ,0 | 000 |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+
| 7 | นางอุบล จิระมงคล  | กรร      | 6   | 5   | 2  | 2   | 12  | 12  |
|   |                 | มการอิสระ | 00, | 00, | 80 | 40, | /12 | /12 |
|   |                 |          | 000 | 000 | ,0 | 000 |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+
| 8 | นางศิริพรรณ       | กรรมการ  | 6   | 5   | 2  | 2   | 12  | 11  |
|   | สันธนะพันธ์        |          | 00, | 00, | 80 | 40, | /12 | /12 |
|   |                 |          | 000 | 000 | ,0 | 000 |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+
|   | รวมทั้งสิ้น         |          | 5,4 | 4,5 | 2  | 1,9 |     |     |
|   |                 |          | 50, | 00, | ,3 | 80, |     |     |
|   |                 |          | 000 | 000 | 00 | 000 |     |     |
|   |                 |          |     |     | ,0 |     |     |     |
|   |                 |          |     |     | 00 |     |     |     |
+---+-----------------+----------+-----+-----+----+-----+-----+-----+

คณะกรรมการตรวจสอบ

  --------- ------------------------ ---------------------- ----------------- ---------
  ลำดับ      รายชื่อ                    ตำแหน่ง                 ค่าตอบแทนกรรมการ   
                                                            (บาท)             

                                                            ปี 2554            ปี 2553

  1         นายแพทย์ทองดี ชัยพานิช       ประธานกรรมการตรวจสอบ   400,000           350,000

  2         พลโท นายแพทย์สุปรีชา        กรรมการตรวจสอบ         300,000           250,000
            โมกขะเวส                                                          

  3         นางอุบล จิระมงคล           กรรมการตรวจสอบ         300,000           250,000

  รวมทั้งสิ้น                                                   1,000,000         850,000
  --------- ------------------------ ---------------------- ----------------- ---------

ค่าตอบแทนผู้บริหาร 

การกำหนดค่าตอบแทนของผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินการของบริษัทและการดำเนินงานของผู้บริหารแต่ละท่าน

+----------------------------+-------+-----------+----+---------------+
| ประเภทค่าตอบแทน             | ปี     |           | ปี  |               |
|                            | 2554  |           | 25 |               |
|                            |       |           | 53 |               |
+----------------------------+-------+-----------+----+---------------+
|                            | จำนวน | จำนวนเงิน  | จ  | จำนวนเงิน      |
|                            |       |           | ำน |               |
|                            | ราย   | (บาท      | วน | (บาท)         |
|                            |       |           |    |               |
|                            |       |           | ร  |               |
|                            |       |           | าย |               |
+----------------------------+-------+-----------+----+---------------+
|  เงินเดือน                   | 9     | 2         | 8  | 22,787,040    |
|                            |       | 3,161,860 |    |               |
+----------------------------+-------+-----------+----+---------------+
| โบ                         | 9     | 3,721,493 | 8  | 3,765,243     |
| นัส/เงินสมทบกองทุนสำรองเลี้ยงชีพ |       |           |    |               |
+----------------------------+-------+-----------+----+---------------+

8.4 รายงานการกำกับดูแลกิจการที่ดี 

คณะกรรมการบริษัท เคซีอี อีเลคโทรนิคส์ จำกัด (มหาชน)
ตระหนักถึงความสำคัญของการกำกับดูแลกิจการที่ดีและมุ่งมั่นที่จะกำกับดูแลให้องค์กรมีการดำเนินงานและปฎิบัติให้เป็นไปตามหลักเกณฑ์การกำกับดูแลกิจการที่ดีตามนโยบายของบริษัทฯ
และสอดคล้องกับกฎหมายที่เกี่ยวข้อง ตามหลักเกณฑ์และแนวทางของตลาดหลักทรัพย์แห่งประเทศไทย
(ตลท) เพื่อเสริมสร้างความเชื่อมั่นให้แก่ผู้มีส่วนได้เสียทุกฝ่าย รวมถึงผู้ถือหุ้น ลูกค้า พนักงาน
ตลอดจนสาธารณชน และเชื่อว่าการกำกับดูแลกิจการที่ดีจะช่วยเพิ่มมูลค่าให้แก่ผู้ถือหุ้น
และก่อให้เกิดประโยชน์สูงสุดต่อผู้มีส่วนได้เสียทุกฝ่าย

บริษัทฯ
ได้รับการจัดอันดับการกำกับดูแลกิจการที่ดีตามหลักเกณฑ์การประเมินของตลาดหลักทรัพย์แห่งประเทศไทยและสำนักคณะกรรมการกำกับหลักทรัพย์และตลาดหลักทรัพย์
(ก.ล.ต.) ในระดับ “ ดีมาก” ในปี 2553 ระดับ “ดีมาก” ในปี 2552 และระดับ “ ดีมาก ”
ในปี 2551 ติดต่อกันเป็นปีที่สาม และได้รับการประเมินในระดับ “ ดี ” ในปี 2550 และระดับ “
ดีมาก ” ในปี 2549 โดยมีสมาคมส่งเสริมสถาบันกรรมการบริษัทไทย (Thai Institute of
Directors Association : IOD) เป็นผู้ประเมิน
ซึ่งจากผลการประเมินการกำกับดูแลกิจการของบริษัทฯทั้ง 5 ปีที่ผ่านมา
สะท้อนให้เห็นถึงความมุ่งมั่นทุ่มเทของคณะกรรมการบริษัทฯ ฝ่ายบริหารและพนักงานทุกคน
ที่ให้ความสำคัญในการดำเนินธุรกิจและการบริหารจัดการตามแนวทางการกำกับดูแลกิจการที่ดีอย่างเป็นรูปธรรมและต่อเนื่อง

นโยบายการกำกับดูแลกิจการที่ดี

บริษัทฯ ได้ตระหนักและเล็งเห็นความสำคัญของการกำกับดูแลกิจการที่ดี
เพื่อให้การดำเนินธุรกิจของบริษัทมีการเจริญเติบโตอย่างยั่งยืน
จึงได้จัดทำคู่มือนโยบายการกำกับดูแลกิจการที่ดีในปี 2551 และดำเนินการปรับปรุงครั้งที่ 2 ในปี
2553 เพื่อให้สอดคล้องกับการดำเนินธุรกิจ
ตลอดจนให้มีความทันสมัยเป็นไปตามหลักการของตลาดหลักทรัพย์แห่งประเทศไทยและหลักปฏิบัติสากลของ
Organization for Economic Cooperation and Development (OECD)
โดยมีวัตถุประสงค์เพื่อใช้เป็นหลักในการดำเนินธุรกิจของกรรมการ ผู้บริหาร
และพนักงานเพื่อปฏิบัติหน้าที่ให้ถูกต้องตามกฎหมาย ข้อบังคับ และจรรยาบรรณธุรกิจ
โดยครอบคลุมถึงประเด็นสำคัญของข้อพึงปฏิบัติที่ดี โครงสร้าง บทบาท
หน้าที่และความรับผิดชอบของคณะกรรมการ ความสัมพันธ์ระหว่างผู้มีส่วนได้เสีย การเปิดเผยข้อมูล
ตลอดจนกฎหมายและข้อบังคับต่างๆที่เกี่ยวข้องกับการดำรงตำแหน่ง และการปฏิบัติหน้าที่
พร้อมทั้งมีการสื่อสารนโยบายดังกล่าวผ่านผู้บริหารและพนักงาน ทำให้บริษัทฯ
ดำเนินธุรกิจได้อย่างโปร่งใส เป็นธรรม
ส่งเสริมผลการดำเนินงานที่ยั่งยืนและใช้เป็นเครื่องมือในการบรรลุเป้าหมายสำคัญของบริษัทฯ
ในการที่จะเพิ่มมูลค่าให้แก่ผู้ถือหุ้น นักลงทุนและผู้เกี่ยวข้องทุกฝ่าย โดยคณะกรรมการบริษัทฯ
กำกับดูแลกิจการบนพื้นฐานลัก 6 ประการ ได้แก่

1.  รับผิดชอบต่อการตัดสินใจและการกระทำ ( Accountability)

2.  สำนึกต่อหน้าที่ความรับผิดชอบ (Responsibility)

3.  โปร่งใส เปิดเผยข้อมูล และตรวจสอบได้ (Transparency)

4.  ปฏิบัติต่อผู้เกี่ยวข้องทุกฝ่ายอย่างเท่าเทียมกัน (Equitable Treatment)

5.  มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to create Long Term
    Value)

6.  มีคุณธรรมและจริยธรรม (Ethics)

1.  สิทธิของผู้ถือหุ้น

  1.1 นโยบายในการรักษาสิทธิของผู้ถือหุ้น

  บริษัทฯ มีนโยบายที่จะให้ผู้ถือหุ้นได้รับสิทธิขั้นพื้นฐาน
  รักษาสิทธิและผลประโยชน์ของผู้ถือหุ้นทุกกลุ่มทั้งผู้ถือหุ้นรายใหญ่ รายย่อย บุคคลธรรมดา
  หรือผู้ถือหุ้นสถาบัน
  โดยทุกฝ่ายจะได้รับการปฏิบัติด้วยความเสมอภาคและเท่าเทียมกันตามข้อกำหนดและกฎหมายที่เกี่ยวข้องตามแนวทางการปกป้องและรักษาสิทธิขั้นพื้นฐาน
  โดยได้กำหนดสิทธิขั้นพื้นฐานของผู้ถือหุ้นไว้ในคู่มือนโยบายการกำกับกิจการที่ดีของบริษัทฯ อันได้แก่

-   สิทธิในการจดทะเบียนเป็นเจ้าของ

-   สิทธิในการเปลี่ยนมือหรือการโอนสิทธิในหุ้นของตน

-   สิทธิในการรับส่วนแบ่งกำไรของบริษัท

-   สิทธิในการได้รับแจ้งข้อมูลและข่าวสารที่มีนัยสำคัญของบริษัทอย่างสม่ำเสมอและตรงตามเวลา

  ที่ควรจะเป็น

-   สิทธิในการเข้าร่วมประชุมเพื่อเข้าร่วมกระบวนการในการตัดสินใจและลงคะแนนเสียงในเรื่องสำคัญใดๆในที่ประชุมสามัญผู้ถือหุ้น

-   สิทธิในการมอบฉันทะให้บุคคลอื่นเข้าประชุมและออกเสียงลงคะแนนแทน

-   สิทธิในการแต่งตั้งหรือถอดถอนกรรมการบริษัทฯ

-   สิทธิในการออกคะแนนเสียงแต่งตั้งและกำหนดค่าตอบแทนบัญชี

-   สิทธิในการแสดงความคิดเห็นในการประชุมสามัญผู้ถือหุ้นเพื่อร่วมตัดสินใจในเรื่องสำคัญของบริษัท
    เช่น

-   เงินปันผลของบริษัท

-   การแก้ไขเปลี่ยนแปลงหนังสือบริคณห์สนธิหรือข้อบังคับของบริษัทฯ

-   รายการเพิ่มหรือลดทุนจดทะเบียนของบริษัทฯ

-   การอนุมัติธุรกรรมที่สำคัญและมีผลต่อทิศทางการดำเนินธุรกิจของบริษัทฯ

-   การเปิดโอกาสให้ผู้ถือหุ้นเสนอวาระในการประชุมสามัญผู้ถือหุ้น

-   การมีส่วนร่วมและรับทราบการตัดสินใจในเรื่องสำคัญใดๆที่เกี่ยวข้องกับการ

  เปลี่ยนแปลงการดำเนินกิจการขั้นพื้นฐาน

1.2 การประชุมสามัญผู้ถือหุ้น

บริษัทฯ
ได้ดำเนินการประชุมสามัญผู้ถือหุ้นให้เป็นไปอย่างถูกต้องตามกฎหมายและข้อกำหนดที่เกี่ยวข้อง
รวมถึงมาตรฐานการกำกับดูแลกิจการที่ดีของตลาดหลักทรัพย์แห่งประเทศไทและสำนักคณะกรรมการกำกับหลักทรัพย์และตลาดหลักทรัพย์
(ก.ล.ต.) โดยได้กำหนดให้มีการจัดการประชุมปีละ 1 ครั้งภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัทฯ ในกรณีที่มีความจำเป็นเร่งด่วน
ต้องเสนอวาระเป็นกรณีพิเศษซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไข กฎเกณฑ์ กฎหมายที่ใช้บังคับที่ต้องได้รับอนุมัติจากผู้ถือหุ้น
บริษัทฯจะเรียกประชุมวิสามัญผู้ถือหุ้นเป็นกรณีไป โดยในปี 2554 บริษัทฯ
ได้จัดการประชุมสามัญผู้ถือหุ้นครั้งที่ 28/2554 เมื่อวันที่ 28 เมษายน 2554 ณ ห้องกฤษณา
ราชาวดี โรงแรม สวิสโฮเต็ล เลอ คองคอร์ต ถนนรัชดาภิเษก ห้วยขวาง กรุงเทพฯ
และไม่มีการจัดประชุมวิสามัญผู้ถือหุ้นใดๆในปี 2554

1.  ก่อนการประชุมสามัญผู้ถือหุ้น

  เมื่อคณะกรรมการบริษัทฯ มีมติกำหนดวันประชุมสามัญผู้ถือหุ้นครั้งที่ 28/2554
  กำหนดระเบียบวาระการประชุม
  และวันปิดสมุดทะเบียนพักการโอนหุ้นเพื่อสิทธิเข้าประชุมผู้ถือหุ้นและจ่ายเงินปันผล
  บริษัทฯได้นำรายละเอียดดังกล่าวแจ้งให้ผู้ถือหุ้นรับทราบล่วงหน้าผ่านช่องทางการเปิดเผยข้อมูลของตลาดหลักทรัพย์แห่งประเทศไทย
  พร้อมกับเผยแพร่ผ่านเว็บไซต์ของบริษัทฯ ล่วงหน้า 24
  วันก่อนวันประชุมในการประชุมสามัญผู้ถือหุ้นครั้งที่ 28/2554 บริษัทฯ
  ได้จัดส่งหนังสือเชิญประชุมให้กับผู้ถือหุ้นเป็นการล่วงหน้า 21 วันก่อนวันประชุม
  เพื่อเปิดโอกาสให้ผู้ถือหุ้นได้มีเวลาอย่างเพียงพอในการพิจารณาลงมติในแต่ละวาระการประชุมและเอื้ออำนวยให้ผู้ถือหุ้นสามารถใช้สิทธิได้อย่างเต็มที่
  โดยรายละเอียดเอกสารที่ได้จัดส่งให้ผู้ถือหุ้นในปี 2554 มีดังนี้ :

-   หนังสือนัดประชุมสามัญผู้ถือหุ้นประจำปี 2554 ครั้งที่ 28/2554 ที่ระบุวัน เวลา
    และสถานที่ในการจัดประชุมสามัญผู้ถือหุ้น
    พร้อมทั้งรายละเอียดข้อมูลประกอบการตัดสินใจในแต่ละวาระ
    โดยแต่ละวาระระบุชัดเจนว่าเป็นวาระเพื่อพิจารณารับทราบหรือพิจารณาอนุมัติ
    พร้อมทั้งความเห็นของคณะกรรมการบริษัทฯ ประกอบในเต่ละวาระอย่างละเอียด

-   รายงานการประชุมสามัญผู้ถือหุ้นครั้งที่ 27/2553

-   รายงานประจำปี 2553 (รูปแบบ CD ROM หรือรูปเล่ม)

-   ข้อมูลบุคคลที่ได้รับการเสนอชื่อให้เข้าดำรงตำแหน่งกรรมการแทนกรรมการที่ครบกำหนดออกจากตำแหน่งตามวาระ
    พร้อมประวัติโดยละเอียด

-   ข้อมูลรายละเอียดของผู้สอบบัญชี

-   รายละเอียดโครงการ ESOP-W4

-   ข้อบังคับของบริษัทเฉพาะที่เกี่ยวกับการประชุมสามัญผู้ถือหุ้น

-   แบบการลงทะเบียนและหนังสือมอบฉันทะ ตามที่กรมพัฒนาธุรกิจการค้า กระทรวงพาณิชย์กำหนด

-   เอกสารหลักฐานที่ผู้เข้าร่วมประชุมจะต้องแสดงก่อนเข้าร่วมประชุม ขั้นตอนในการลงทะเบียน
    ขั้นตอนในการออกเสียงลงคะแนน และกติกาของการนับคะแนนเสียง

-   แผนที่สถานที่จัดการประชุมสามัญผู้ถือหุ้น

  นอกจากนิ้ บริษัทฯ
  ได้ประกาศเชิญประชุมสามัญผู้ถือหุ้นในหนังสือพิมพ์รายวันทั้งภาษาไทยและภาษาอังกฤษติดต่อกันต่อเนื่อง
  3 วันในวันที่ 10-12 เมษายน 2554 ก่อนวันประชุม 10-17 วัน
  เพื่อให้ผู้ถือหุ้นได้มีโอกาสศึกษาข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุม

1.  วันประชุมสามัญผู้ถือหุ้น

  ในวันประชุมสามัญผู้ถือหุ้นประจำปี 2554 บริษัทฯ
  เปิดให้ผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุมประมาณ 3 ชั่วโมง
  และได้อำนวยความสะดวกให้แก่ผู้ถือหุ้นก่อนการประชุม อาทิ
  จัดเตรียมสถานที่และเจ้าหน้าที่ต้อนรับในจำนวนที่เหมาะสม
  ใช้ระบบบาร์โค้ดในการลงทะเบียนเพื่อให้การลงทะเบียนของผู้ถือหุ้นและผู้รับมอบฉันทะแต่ละรายที่เข้าร่วมประชุมป็นไปอย่างรวดเร็ว
  พร้อมทั้งจัดพิมพ์บัตรลงคะแนนเสียงในแต่ละวาระการประชุมให้แก่ผู้ถือหุ้น นอกจากนี้ บริษัทฯ
  ไม่กระทำการใดๆ ที่มีลักษณะการจำกัดสิทธิในการเข้าร่วมประชุมของผู้ถือหุ้น
  ผู้ถือหุ้นยังสามารถลงทะเบียนเข้าร่วมประชุมได้ตลอดเวลาการประชุมภายหลังเปิดประชุมไปแล้ว
  เพื่อใช้สิทธิออกเสียงในวาระที่ยังไม่ลงมติได้ด้วย

  ประธานกรรมการคือ นายบัญชา องค์โฆษิต ทำหน้าที่เป็นประธานที่ประชุม
  โดยมีคณะกรรมการบริษัทฯ คณะกรรมการตรวจสอบ คณะกรรมการพิจารณาค่าตอบแทน ผู้บริหาร
  ผู้สอบบัญชี และที่ปรึกษากฎหมายเข้าร่วมประชุมครบทุกคน มีผู้ถือหุ้นเข้าร่วมประชุมทั้งหมด 270
  คน นับจำนวนหุ้นได้ทั้งหมด 257,493,781 หุ้นเท่ากับร้อยละ 55.54 และมากกว่าสัดส่วน 1 ใน
  3 ของจำนวนหุ้นที่จำหน่ายได้ทั้งหมด 463,608,769 หุ้น
  โดยแบ่งเป็นผู้ถือหุ้นที่เข้าร่วมประชุมด้วยตนเอง 123 รายจำนวนหุ้น 153,727,045 หุ้น
  ผู้ถือหุ้นมอบฉันทะให้กรรมการอิสระและผู้แทนจำนวน 147 ราย จำนวน 103,766,736 หุ้น

  ก่อนเริ่มเข้าสู่การประชุมตามวาระ นางธัญรัตน์ เทศน์สาลี
  เลขานุการบริษัทและผู้อำนวยการฝ่ายบัญชีได้กล่าวต้อนรับผู้เข้าร่วมการประชุมและกล่าวถึงนโยบายของบริษัทฯ
  ที่ให้ความสำคัญกับผู้ถือหุ้นเพื่อให้มีการดำเนินการประชุมที่ถูกต้องตามหลักเกณฑ์และข้อกำหนดของตลาดหลักทรัพย์แห่งประเทศไทย
  และได้ชี้แจงขั้นตอนการลงคะแนนเสียง การเก็บบัตรลงคะแนน
  รวมถึงขั้นตอนการนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของบริษัทฯด้วยระบบบาร์โค๊ด
  รวมถึงการใช้สิทธิออกเสียงลงคะแนนในแต่ละวาระให้ผู้ถือหุ้นรับทราบอย่างชัดเจน ดังนี้

ขั้นตอนการลงคะแนนเสียง

-   หลังจากการลงทะเบียน
    ผู้ถือหุ้นหรือผู้รับมอบฉันทะทุกท่านจะได้รับบัตรลงคะแนนเสียงแยกตามวาระ ที่ระบุชื่อผู้ถือหุ้นและ
    ผู้รับมอบฉันทะ จำนวนหุ้นและวาระที่ต้องออกเสียงลงคะแนน

-   ผู้ถือหุ้นที่ประสงค์จะออกเสียง เห็นด้วย ไม่เห็นด้วย ให้ทำเครื่องหมายลงในช่อง “ เห็นด้วย”
    ,“ไม่เห็นด้วย ” หรือ “ งดออกเสียง” ในบัตรลงคะแนนเสียง
    กรณีผู้ถือหุ้นที่ไม่ออกเสียงลงคะแนนในบัตรลงคะแนน (ไม่ทำเครื่องหมายในบัตรลงคะแนน)
    หรือไม่ส่งบัตรลงคะแนนให้เจ้าหน้าที่จะถือว่ามีมติเห็นด้วยในวาระนั้นๆ
    ตามที่ประธานเสนอต่อที่ประชุม

-   ประธานฯ ในที่ประชุมจะให้เจ้าหน้าที่นำบัตรลงคะแนนของผู้ถือหุ้นไปตรวจนับคะแนนเสียง
    และประกาศผลคะแนนให้ที่ประชุมทราบทุกวาระและมีการแสดงผลบนจอด้านหน้าของห้องประชุม

-   ประธานในที่ประชุมอาจจะดำเนินการประชุมวาระอื่นต่อไปในช่วงที่มีการนับคะแนนเสียง
    หรืออาจจะรอผลการนับคะแนนเสียงในวาระนั้นๆ ตามแต่เวลาที่เหมาะสม
    และประธานจะสรุปผลคะแนนเสียงในทุกๆวาระให้ที่ประชุมทราบในตอนท้ายของการประชุม

  หลังจากนั้น นายบัญชา องค์โฆษิต ประธานกรรมการได้กล่าวเปิดการประชุม
  โดยกล่าวต้อนรับผู้ถือหุ้นและผู้เข้าร่วมประชุมเข้าสู่การประชุมสามัญผู้ถือหุ้นครั้งที่ 28 ประจำปี
  2554 และได้แนะนำคณะกรรมการบริษัทฯ กรรมการตรวจสอบ กรรมการอิสระ
  กรรมการพิจารณาค่าตอบแทน ผู้สอบบัญชี ที่ปรึกษาทางกฎหมาย
  และผู้แทนคนกลางที่ทำหน้าที่เป็นผู้สังเกตการณ์ในการนับคะแนนที่เข้าร่วมการประชุม ดังนี้

คณะกรรมการบริษัท

1.  นายบัญชา องค์โฆษิต ประธานกรรมการ

2.  นายแพทย์ทองดี ชัยพานิช กรรมการ/กรรมการอิสระ

3.  พลโทนายแพทย์สุปรีชา โมกขะเวส กรรมการ/กรรมการอิสระ

4.  นายปัญจะ เสนาดิสัย กรรมการ

5.  แพทย์หญิงจันทิมา องค์โฆษิต กรรมการ

6.  นางอุบล จิระมงคล กรรมการ/กรรมการอิสระ

7.  นางวรลักษณ์ องค์โฆษิต กรรมการบริหาร

8.  นางศิริพรรณ องค์โฆษิต กรรมการ

    คณะกรรมการตรวจสอบ

1.  นายแพทย์ทองดี ชัยพานิช ประธานกรรมการตรวจสอบ

2.  พลโทนายแพทย์สุปรีชา โมกขะเวส กรรมการตรวจสอบ

3.  นางอุบล จิระมงคล กรรมการตรวจสอบ

    คณะกรรมการพิจารณาค่าตอบแทน

1.  พลโทนายแพทย์สุปรีชา โมกขะเวส ประธานกรรมการ

2.  นายปัญจะ เสนาดิสัย กรรมการพิจารณาค่าตอบแทน

3.  นางอุบล จิระมงคล กรรมการพิจารณาค่าตอบแทน

    ผู้บริหารของบริษัท

1.  นายพิธาน องค์โฆษิต รองกรรมการผู้จัดการ

2.  นางธัญรัตน์ เทศน์สาลี ผู้อำนวยการฝ่ายบัญชี/เลขานุการบริษัท

3.  นางณิราพัชร์ ติรนาควิทย์ ผู้จัดการฝ่ายการเงิน

    ผู้สอบบัญชี

1.  นางสาวกมลทิพย์ เลิศวิทย์วรเทพ บริษัท สำนักงาน เอินส์ท แอนด์ ยัง จำกัด

2.  นางสาวณัฐธีรา พงษ์พินิจภิญโญ บริษัท สำนักงาน เอินส์ท แอนด์ ยัง จำกัด

    ที่ปรึกษากฎหมาย

1.  นายเดชา มะระพฤกษ์วรรณ บริษัท สำนักงานทนายความ ชัยวัธ-

  บัณฑูรย์ จำกัด

2.  นางสิรีธร คะนึงสุขเกษม บริษัท สำนักงานทนายความ ชัยวัธ-

  บัณฑูรย์ จำกัด

ผู้สังเกตการณ์ในการนับคะแนน

1.  ดร. รัฐชัย ศีลาเจริญ อาจารย์ประจำคณะพาณิชย์ศาสตร์และการบัญชี

    จุฬาลงกรณ์มหาวิทยาลัย

ในปี 2554 ประธานฯ ดำเนินการประชุมตามลำดับวาระการประชุม
ไม่มีการเพิ่มวาระการประชุมโดยที่ไม่ได้แจ้งให้ผู้ถือหุ้นทราบล่วงหน้า
และหลังจากที่ประธานได้ให้ข้อมูลตามระเบียบวาระแล้ว
ประธานฯจะเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ
ถามคำถามในแต่ละวาระ และให้เวลาอภิปรายอย่างเหมาะสมและเพียงพอ จากนั้น ประธานฯ
และผู้บริหารจะตอบข้อซักถามอย่างชัดเจน ตรงประเด็น และให้ความสำคัญกับทุกคำถาม หลังจากนั้น
จึงให้ผู้ถือหุ้นออกเสียงลงคะแนนและมติในแต่ละวาระ โดยการลงคะแนนและนับคะแนนเสียง
จะปฏิบัติตามข้อบังคับของบริษัทฯที่กำหนดให้ 1 หุ้น เป็น 1 เสียง และนับเสียงข้างมากเป็นมติ
โดยใช้ระบบบาร์โค๊ดในการนับคะแนนเสียง ในกรณีที่คะแนนเสียงเท่ากัน
ให้ประธานในที่ประชุมเป็นผู้ตัดสินอีก 1 เสียงในฐานะเป็นผู้ถือหุ้น

สำหรับวาระการเลือกตั้งกรรมการ บริษัทฯให้ผู้ถือหุ้นลงมติเป็นรายบุคคล
และถือเป็นแนวปฏิบัติของกรรมการที่จะงดออกเสียง ในกรณีที่ต้องออกจากตำแหน่งในปีนั้นๆ
โดยในการประชุมสามัญผู้ถือหุ้นทุกครั้งจะมีการบันทึกรายงานการประชุมอย่างถูกต้องครบถ้วน
ประกอบด้วยข้อมูลสาระสำคัญ ได้แก่
มติที่ประชุมและผลการลงคะแนนเสียงโดยแบ่งเป็นจำนวนเสียงที่เห็นด้วย ไม่เห็นด้วย งดออกเสียง
คำถาม คำชี้แจง และความคิดเห็นของที่ประชุมโดยละเอียดและชัดเจน
โดยผู้ถือหุ้นสามารถอ่านได้จากเอกสารสรุปประเด็นคำถามและคำตอบในที่ประชุมสามัญผู้ถือหุ้น
ตามรายละเอียดเอกสารแนบท้ายรายงานการประชุมสามัญผู้ถือหุ้นประจำปี 2554 ครั้งที่ 28/2554
โดยในการประชุมปีที่ผ่านมา บริษัทฯ ได้ใช้เวลาในการประชุมทั้งหมดโดยประมาณ 2-3
ชั่วโมงโดยเริ่มเปิดให้ผู้ถือหุ้นลงทะเบียนตั้งแต่เวลา12.30 น. เริ่มประชุมเวลา 15.00 น.
และเลิกประชุมเวลา 17.30 น

1.2.3 ภายหลังการประชุมสามัญผู้ถือหุ้น

  หลังจากการประชุม บริษัทฯ ได้ส่งรายงานการประชุมสามัญผู้ถือหุ้นครั้งที่ 28/2554
  พร้อมกับสรุปประเด็นคำถามและคำตอบที่ผู้ถือหุ้นได้ซักถามในที่ประชุมโดยละเอียดให้กับตลาดหลักทรัพย์แห่งประเทศไทยภายใน
  14 วันหลังการประชุมและได้เผยแพร่ในเว็ปไซต์ของบริษัทฯที่ www.kcethai.in.th
  เพื่อให้ผู้ถือหุ้นได้รับทราบอย่างรวดเร็ว

  ในการจัดการประชุมสามัญผู้ถือหุ้นปี 2554
  ที่ผ่านมาทางบริษัทฯได้รับผลการประเมินการจัดการประชุมสามัญผู้ถือหุ้นอยู่ในเกณฑ์ “ ดีมาก ”
  หรือในระดับคะแนน 80-89 จากสมาคมส่งเสริมผู้ลงทุนไทยและตลาดหลักทรัพย์แห่งประเทศไทย
  ซึ่งบริษัทฯจะนำข้อคิดเห็นและคำแนะนำจากผลการประเมินดังกล่าวไปพัฒนาและปรับปรุงการจัดการประชุมในปีต่อๆไป

2.  การปฏิบัติต่อผู้ถือหุ้นอย่างเท่าเทียมกัน

บริษัทฯ
ตระหนักถึงความสำคัญของผู้ถือหุ้นและปฏิบัติต่อผู้ถือหุ้นทุกรายอย่างเท่าเทียมกันโดยไมคำนึงถึงเพศ
อายุ เชื้อชาติ สัญชาติ ศาสนา ความเชื่อ ความคิดเห็นทางการเมือง หรือความพิการ
ไม่ว่าจะเป็นผู้ถือหุ้นรายใหญ่หรือรายย่อย
โดยผู้ถือหุ้นทุกรายจะมีสิทธิในการได้รับการปฏิบัติอย่างเท่าเทียมกัน ไม่มีการแบ่งแยก
และได้รับการปกป้องจากการกระทำที่ไม่ถูกต้อง
หรือเพื่อผลประโยชน์ของผู้ถือหุ้นที่มีอำนาจในการควบคุมการดำเนินธุรกิจของบริษัทฯ
ไม่ว่าจะเป็นการกระทำทางตรงหรือทางอ้อม และได้ดำเนินการต่างๆดังต่อไปนี้

2.1 การมอบฉันทะในการเข้าร่วมการประชุมสามัญผู้ถือหุ้น

  ในการเข้าร่วมประชุมสามัญผู้ถือหุ้น บริษัทฯ รักษาสิทธิของผู้ถือหุ้น
  และปฏิบัติต่อผู้ถือหุ้นทุกรายอย่างเท่าเทียมกัน
  ในกรณีที่ผู้ถือหุ้นไม่สะดวกเข้าร่วมประชุมสามัญผู้ถือหุ้นได้ด้วยตนเอง
  สามารถมอบฉันทะให้บุคคลอื่นหรือกรรมการอิสระ
  ซึ่งทางบริษัทได้ให้ข้อมูลของกรรมการอิสระอย่างครบถ้วน อาทิ ประวัติ ที่อยู่ การศึกษา
  การดำรงตำแหน่งในกิจการที่แข่งขันหรือเกี่ยวเนื่องกับธุรกิจของธนาคาร
  ลักษณะความสัมพันธ์ของกรรมการอิสระ และการมีส่วนได้เสียในวาระที่พิจารณา
  โดยหนังสือมอบฉันทะที่ทางบริษัทฯ
  จัดส่งให้ผู้ถือหุ้นเป็นแบบที่กำหนดรายการต่างๆที่จะมอบฉันทะอย่างละเอียดชัดเจนตามที่กำหนดโดยกรมพัฒนาธุรกิจการค้า
  กระทรวงพาณิชย์ ทั้งนี้
  ผู้ถือหุ้นสามารถออกเสียงลงคะแนนอย่างเฉพาะเจาะจงมาในหนังสือมอบฉันทะได้ โดยในปี 2554
  ทางบริษัทฯได้ส่งหนังสือมอบฉันทะให้กับผู้ถือหุ้นพร้อมกับรายงานประจำปีให้กับผู้ถือหุ้นล่วงหน้า 18
  วันก่อนวันประชุม พร้อมกับระบุเอกสารหลักฐานที่ผู้เข้าร่วมประชุมจะต้องแสดงก่อนเข้าประชุม
  ดังนี้

1.  กรณีผู้ถือหุ้นที่เป็นบุคคลธรรมดา

    1.  กรณีผู้ถือหุ้นเข้าประชุมด้วยตนเอง
        ให้แสดงเอกสารที่ส่วนราชการออกให้ซึ่งปรากฎรูปถ่ายของผู้ถือหุ้นและยังไม่หมดอายุ เช่น
        บัตรประจำตัวประชาชน บัตรประจำตัวข้าราชการ ใบขับขี่ หรือหนังสือเดินทาง

    2.  กรณีที่ผู้ถือหุ้นมอบฉันทะให้ผู้รับมอบฉันทะเข้าประชุมแทน

        -   หนังสือมอบอำนาจตามแบบที่แนบมาพร้อมหนังสือเชิญประชุมซึ่งได้กรอกข้อความถูกต้องครบถ้วน
            และลงลายมือชื่อผู้มอบฉันทะและผู้รับมอบฉันทะ

        -   สำเนาภาพถ่ายเอกสารที่ส่วนราชการออกให้ของผู้ถือหุ้นโดยมีรายละเอียดตามข้อ
            1.1 ข้างต้นและผู้มอบฉันทะได้ลงชื่อรับรองสำเนาถูกต้อง

        -   เอกสารที่ส่วนราชการออกให้ของผู้รับมอบฉันทะ ดังรายละเอียดข้อ 1.1 ข้างต้น

2.  กรณีผู้ถือหุ้นที่เป็นนิติบุคคล

    1.  กรณีผู้แทนของผู้ถือหุ้นเข้าประชุมด้วยตนเอง ต้องแสดงหลักฐานต่อไปนี้

-   เอกสารที่ส่วนราชการออกให้ของผู้แทนโดยมีรายละเอียดตามข้อ 1.1 ข้างต้น

-   สำเนาภาพถ่ายหนังสืvอรับรองการจดทะเบียนนิติบุคคลของผู้ถือหุ้นซึ่งรับรองสำเนาถูกต้องโดยผู้แทนนิติบุคคล
    และมีข้อความแสดงให้เห็นว่าผู้แทนเข้าร่วมประชุม มีอำนาจกระทำการแทน

    1.  กรณีผู้มอบฉันทะให้ผู้รับมอบฉันทะเข้าประชุม

        -   หนังสือมอบอำนาจตามแบบที่แนบมาพร้อมหนังสือเชิญประชุมซึ่งได้กรอกข้อความถูกต้องครบถ้วน
            และลงลายมือชื่อผู้มอบอำนาจและรับมอบอำนาจ

        -   สำเนาภาพถ่ายหนังสือรับรองการจดทะเบียนนิติบุคคลของผู้ถือหุ้นซึ่งรับรองสำเนาถูกต้องโดยผู้แทนนิติบุคคล
            และมีข้อความแสดงให้เห็นว่าผู้แทนนิติบุคคลซึ่งลงนามในหนังสือมอบอำนาจมีอำนาจกระทำการเช่นนั้น

        -   เอกสารที่ส่วนราชการออกให้ของผู้รับมอบฉันทะโดยมีรายละเอียดตามข้อ 1.1
            ข้างต้น

3.  กรณีผู้ถือหุ้นซึ่งมิได้มีสัญชาติไทยหรือซึ่งเป็นนิติบุคคลที่จัดตั้งขึ้นตามกฎหมายต่างประเทศ

  ให้นำความในข้อ 1 และข้อ 2
  มาใช้บังคับโดยอนุโลมกับผู้ถือหุ้นหรือผู้เข้าร่วมประชุมซึ่งมิได้มีสัญชาติไทย
  หรือซึ่งเป็นนิติบุคคลที่จัดตั้งขึ้นตามกฎหมายต่างประเทศแล้วแต่กรณี ทั้งนี้ภายใต้ข้อบังคับต่อไปนี้

-   หนังสือรับรองการเป็นนิติบุคคลนั้นอาจจะเป็นเอกสารที่ออกโดยส่วนราชการของประเทศที่นิติบุคคลนั้นตั้งอยู่
    หรือโดยเจ้าหน้าที่ของนิติบุคคลนั้นก็ได้ ทั้งนี้
    จะต้องมีรายละเอียดเกี่ยวกับชื่อนิติบุคคลผู้มีอำนาจลงลายมือชื่อผูกพันนิติบุคคลและเงื่อนไขหรือข้อจำกัดอำนาจในการลงลายมือชื่อ
    และสถานที่ตั้งสำนักงานใหญ่

-   เอกสารที่มิได้มีต้นฉบับเป็นภาษาอังกฤษจะต้องจัดทำคำแปลภาษาอังกฤษแนบมาพร้อม
    และให้ผู้แทนนิติบุคคลนั้นรับรองความถูกต้องของคำแปล

    2.  การอำนวยความสะดวกแก่ผู้ถือหุ้น

  บริษัทฯ ปฎิบัติต่อผู้ถือหุ้นทุกรายอย่างเท่าเทียมกันทั้งผู้ถือหุ้นรายใหญ่ รายย่อย
  และผู้ถือหุ้นต่างชาติไม่มีการปฎิบัติใดๆที่มีลักษณะเป็นการจำกัดสิทธิในการเข้าร่วมประชุมของผู้ถือหุ้น
  ผู้ถือหุ้นทุกคนย่อมมีสิทธิเข้าร่วมประชุมผู้ถือหุ้นตลอดระยะเวลาการประชุม บริษัทฯ
  ได้เปิดบริการให้ผู้ถือหุ้นลงทะเบียนก่อนเวลาประชุม 3
  ชั่วโมงและรับลงทะเบียนไปจนกว่าการประชุมจะเสร็จสิ้น

  ในปี 2554 บริษัทฯ จัดการประชุม ณ ห้องกฤษณาราชาวดี โรงแรมสวิซโซเต็ล เลอคองคอร์ด
  ถนนรัชดา กรุงเทพ ซึ่งเป็นโรงแรมที่ตั้งอยู่ในทำเลที่ผู้ถือหุ้นสามารถเดินทางไปมาได้สะดวก
  และมีขนาดเพียงพอที่จะรองรับจำนวนผู้ถือหุ้น และจัดให้มีเจ้าหน้าที่คอยดูแล
  ต้อนรับและอำนวยความสะดวกให้กับผู้ถือหุ้น อธิบายขั้นตอนการลงทะเบียน
  การเก็บบัตรลงคะแนนเสียง การส่งคำถาม และอื่นๆ

-   บริษัทฯ ใช้ระบบ Barcode ในการลงทะเบียนและนับคะแนนเสียงในแต่ละวาระ
    รวมถึงได้จัดพนักงานไว้คอยต้อนรับและอำนวยความสะดวกให้แก่ผู้ถือหุ้นและผู้รับมอบฉันทะ

-   ผู้ถือหุ้นและผู้รับมอบฉันทะในการเข้าร่วมประชุมสามัญผู้ถือหุ้นทุกคนจะได้รับบัตรลงคะแนนเสียงในแต่ละวาระ

-   บริษัทฯได้จัดให้มีการเลี้ยงรับรองที่เหมาะสมแก่ผู้ถือหุ้นที่มาร่วมประชุมด้วย

    การใช้บัตรลงคะแนนเสียงในการประชุมสามัญผู้ถือหุ้น

  บริษัทฯ
  ได้ใช้บัตรลงคะแนนเสียงในการประชุมสามัญผู้ถือหุ้นทุกระเบียบวาระเพื่อให้กระบวนการนับคะแนนเป็นไปอย่างมีประสิทธิภาพและรวดเร็ว
  บริษัทจะเก็บบัตรลงคะแนนเฉพาะกรณีที่ผู้ถือหุ้นไม่เห็นด้วยหรืองดออกเสียง
  และได้จัดให้มีเจ้าหน้าที่จากบริษัทที่ปรึกษากฎหมายตรวจสอบการนับคะแนนเสียง
  และได้จัดให้มีเจ้าหน้าที่คนกลางที่เป็นบุคคลภายนอกเป็นสักขีพยานในการนับคะแนน
  และสำหรับวาระเลือกตั้งกรรมการแทนกรรมการที่ต้องออกจากตำแหน่งตามวาระ
  ทางบริษัทฯจะพิจารณาเลือกตั้งเป็นรายบุคคล

2.3 การควบคุมภายในเพื่อป้องกันการใช้ข้อมูลภายในของกรรมการและพนักงาน

บริษัทฯกำหนดมาตรการป้องกันการใช้ข้อมูลภายใน (INSIDE TRADING)
เพื่อหาผลประโยชน์ให้กับตนเองหรือผู้อื่นในทางมิชอบของกรรมการบริษัทฯ ผู้บริหาร
รวมทั้งคู่สมรสและบุตรที่ยังไม่บรรลุนิติภาวะ
โดยได้ออกประกาศห้ามกรรมการรวมถึงผู้บริหารที่พ้นตำแหน่งในช่วงเวลา 6 เดือน
ซื้อขายหลักทรัพย์ของบริษัทฯก่อนประกาศงบการเงินเป็นเวลา 1 เดือนและหลังประกาศเป็นเวลา 3
วัน และกำหนดให้กรรมการและผู้บริหารมีหน้าที่รายงานการถือครองหุ้นของบริษัทฯ
และจัดส่งรายงานดังกล่าวให้แก่คณะกรรมการเป็นประจำ ทั้งนี้
เพื่อมิให้กรรมการและผู้บริหารนำข้อมูลภายในไปใช้ประโยชน์ซึ่งก่อให้เกิดความเสียหายต่อผู้ถือหุ้นโดยรวม
ทั้งนี้กรรมการ
หรือผู้บริหารที่มีส่วนได้เสียในรายการนั้นจะต้องไม่มีส่วนร่วมในการพิจารณาอนุมัติในวาระนั้นๆ ทั้งนี้
ไม่ปรากฎพบว่ามีรายการใดๆที่กรรมการ ผู้บริหาร หรือพนักงานมีส่วนได้เสียในปี 2554

บทลงโทษการใช้ข้อมูลภายในของผู้บริหารและพนักงาน

1.  บริษัทฯกำหนดให้มีการป้องกันการนำข้อมูลของบริษัทไปใช้
    โดยกำหนดให้หน่วยงานที่รู้ข้อมูลห้ามนำข้อมูลไปเปิดเผยยังหน่วยงานหรือบุคคลที่ไม่เกี่ยวข้อง

2.  ผู้บริหารของบริษัทที่ได้รับข้อมูลทางการเงินของบริษัท
    ต้องไม่ใช้ประโยชน์จากข้อมูลดังกล่าวก่อนที่จะเปิดเผยสู่สาธารณชน
    โดยการกำหนดห้ามผู้บริหารทำการซื้อขายหลักทรัพย์ของบริษัทเป็นระยะเวลา 1
    เดือนก่อนที่งบการเงินจะเปิดเผยสู่สาธารณชน

3.  เมื่อหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย
    บริษัทฯได้กำหนดให้กรรมการและผู้บริหารมีหน้าที่ในการรายงานการถือหลักทรัพย์ในบริษัทตามมาตรา
    59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ.14/2540
    เรื่องการจัดทำและเปิดเผยรายงานการถือหลักทรัพย์ลงวันที่ 21 พฤษภาคม 2540
    และได้กำหนดโทษตามพระราชบัญญัติหลักทรัพย์และตลาดหลักทรัพย์ พ.ศ 2535
    และตามข้อกำหนดของตลาดหลักทรัพย์แห่งประเทศไทย
    รวมถึงได้กำหนดโทษทางวินัยสำหรับผู้แสวงหาผลประโยชน์จากการนำข้อมูลภายในบริษัทไปใช้หรือนำไปเปิดเผยจนอาจทำให้บริษัทได้รับความเสียหาย
    โดยพิจารณาลงโทษตามควรแก่กรณี ได้แก่ การตักเตือนด้วยวาจา
    การตักเตือนเป็นลายลักษณ์อักษร การภาคทัณฑ์
    ตลอดจนการเลิกจ้างให้พ้นสภาพการเป็นพนักงานด้วยเหตุไล่ออก ปลดออก หรือให้ออก ทั้งนี้
    การลงโทษจะพิจารณาจากเจตนาของการกระทำ และความร้ายแรงของความผิดนั้นๆ
    ดังปรากฎไม่พบว่ามีการกระทำรายการที่เกี่ยวโยงกันใดๆในปี 2554

    การทำรายการระหว่างกัน

  คณะกรรมการบริษัทฯถือเป็นนโยบายสำคัญที่จะไม่ให้กรรมการ ผู้บริหาร
  และพนักงานใช้โอกาสจากการเป็นกรรมการ ผู้บริหาร หรือพนักงานบริษัทฯ
  แสวงหาผลประโยชน์ส่วนตน โดยการห้ามไม่ให้มีการประกอบธุรกิจที่แข่งขันกับบริษัทฯ
  หลีกเลี่ยงการทำรายการที่เกี่ยวโยงกันที่อาจก่อให้เกิดความขัดแย้งทางผลประโยชน์กับบริษัทฯ
  หรือในกรณีที่จำเป็นต้องทำรายการเช่นนั้น คณะกรรมการบริษัทฯ
  จะดูแลให้ทำรายการด้วยความโปร่งใส เที่ยงธรรม เสมอเหมือนการทำรายการกับบุคคลภายนอก
  ทั้งนี้ ในการประชุมสามัญผู้ถือหุ้น การประชุมกรรมการหรือการประชุมผู้บริหารทุกๆครั้ง
  หากกรรมการหรือผู้บริหารมีส่วนได้เสียในวาระที่อาจจะก่อให้เกิดความขัดแย้งทางผลประโยชน์จะต้องแจ้งให้ที่ประชุมรับทราบและไม่เข้าร่วมการพิจารณาหรืออนุมัติในวาระที่มีส่วนได้เสียนั้นๆ

  บริษัทฯ
  ปฏิบัติตามแนวทางและขั้นตอนในการปฏิบัติในเรื่องการเปิดเผยข้อมูลที่เกี่ยวโยงกันตามหลักเกณฑ์ของตลาดหลักทรัพย์แห่งประเทศไทย
  ตั้งแต่ปี 2547 ดังนี้

-   ให้คณะกรรมการบริษัทฯและฝ่ายบริหาร
    ซึ่งเข้าข่ายบุคคลที่เกี่ยวโยงกันตามคำนิยามของสำนักคณะกรรมการกำกับหลักทรัพย์และตลาดหลักทรัพย์เปิดเผยข้อมูลบุคคลและบริษัทที่เกี่ยวโยงกัน

-   ทุกครั้งที่มีการแต่งตั้งผู้บริหารใหม่ สำนักเลขานุการบริษัทฯ จะจัดส่งแบบฟอร์ม
    “รายละเอียดของบุคคลที่เกี่ยวโยงกัน ”
    ตามประกาศคณะกรรมการตลาดหลักทรัพย์แห่งประเทศไทย
    เรื่องการเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ.
    2546 เพื่อให้ผู้บริหารที่ได้รับแต่งตั้งใหม่ให้ข้อมูลพร้อมลงนามรับรองความถูกต้องของข้อมูล
    และหากภายหลังมีการเปลี่ยนแปลงข้อมูล
    ผู้บริหารจะต้องจัดส่งแบบฟอร์มดังกล่าวพร้อมลงนามรับรองความถูกต้องของข้อมูล
    โดยสำนักเลขานุการบริษัทฯจะจัดทำสรุปรายชื่อบุคคลและบริษัทที่เกี่ยวโยงกัน

-   รายละเอียดของบุคคลที่เกี่ยวโยงกันของผู้บริหารจะต้องง่ายในการตรวจสอบและนำเสนอต่อผู้บริหารหรือกรรมการอนุมัติข้อมูลนั้นๆทุกครั้ง

-   หากมีรายการที่เกี่ยวโยงกันเกิดขึ้น
    บริษัทฯจะจัดทำสรุปสารสนเทศเกี่ยวกับรายการที่เกี่ยวโยกันแจ้งให้ตลาดหลักทรัพย์แห่งประเทศไทยทราบรวมทั้งนำไปเปิดเผยในรายงานประจำปี
    (แบบ 56-2) และแบบแสดงรายการข้อมูลประจำปี (แบบ 56-1)

  บริษัทฯ จะไม่เลือกปฏิบัติต่อผู้ถือหุ้นกลุ่มใดกลุ่มหนึ่งเป็นพิเศษ
  ผู้ถือหุ้นทุกท่านมีสิทธิเข้าถึงข้อมูลของบริษัทฯที่เปิดเผยได้ผ่านช่องทางติดต่อต่างๆอย่างเท่าเทียมกัน
  รวมทั้งจะได้รับการปฏิบัติอย่างเหมาะสม และได้รับข้อมูลเพียงพอตามช่องทางต่างๆ ดังนี้

-   โทรศัพท์ : 66-2-3260196-9

-   โทรสาร : 66-2-3260300

-   Website : www.kcethai.in.th

-   E-Mail : information@kce.co.th

-   จดหมาย : สำนักบริหาร

บริษัท เคซีอี อีเลคโทรนิคส์ จำกัด (มหาชน)

125-125/1,1 หมู่ 4 นิคมอุตสาหกรรมลาดกระบัง

ถนนฉลองกรุง แขวงลำปลาทิว เขตลาดกระบัง

  กรุงเทพฯ 10520

3. บทบาทของผู้มีส่วนได้เสีย

บริษัทฯ ตระหนักถึงความสำคัญและความรับผิดชอบที่มีต่อผู้มีส่วนได้เสีย เคารพ ปกป้องสิทธิ
และให้ความสำคัญในการดูแลและคำนึงถึงประโยชน์ของผู้มีส่วนได้เสียทุกกลุ่ม
ทั้งภายในและภายนอกบริษัทฯ ตั้งแต่สังคม ชุมชน ผู้ถือหุ้น ลูกค้า คู่ค้า และพนักงาน
รวมถึงความรับผิดชอบต่อสังคมและสิ่งแวดล้อม
เพื่อให้เกิดความมั่นใจในสิทธิตามกฎหมายที่เกี่ยวข้องใดๆ
มีการปฏิบัติและให้ความสำคัญโดยเท่าเทียมกัน ไม่เลือกปฏิบัติต่อผู้ถือหุ้นกลุ่มใดกลุ่มหนึ่งเป็นพิเศษ
อีกทั้งสนับสนุนและส่งเสริมให้เกิดความร่วมมือระหว่างบริษัทฯกับผู้มีส่วนได้เสียในการสร้างความมั่งคั่ง
มั่นคงทางการเงิน ความยั่งยืนของกิจการ
และสร้างความเชื่อมั่นให้กับทุกฝ่ายในการดำเนินงานและการตัดสินใจว่าเป็นไปตามกฎหมายและข้อกำหนดของบริษัทฯ
และให้เกิดความมั่นใจว่าผู้มีส่วนได้เสียทุกฝ่ายจะได้รับความเป็นธรรมตามสิทธิ

บริษัทฯ กำหนดนโยบายที่ชัดเจนในการปฏิบัติต่อผู้มีส่วนได้เสียทุกฝ่ายอย่างเป็นธรรม
โดยกำหนดสิทธิของผู้มีส่วนได้เสียตามกฎหมาย และถือเป็นข้อตกลงระหว่างกัน
ห้ามไม่ให้กระทำใดๆที่เป็นการละเมิดสิทธิของผู้มีส่วนได้เสีย
โดยไม่ปรากฎว่ามีการกระทำใดๆที่เป็นกรณีพิพาทกับผู้มีส่วนได้เสียในปี 2554 นอกจากนี้ บริษัทฯ
ได้กำหนดให้มีระบบที่เปิดโอกาสให้ผู้มีส่วนได้เสียเข้ามามีส่วนร่วมในการปรับปรุงและพัฒนาการปฏิบัติงานเพื่อก่อให้เกิดความมั่นคงในกิจการ
จึงจัดให้มีการรายงานการเปิดเผยข้อมูลต่างๆ
ที่เกี่ยวข้องกับการปฏิบัติงานของบริษัทฯในรายงานประจำปี (แบบ 56-2)
แบบแสดงรายการข้อมูลประจำปี (แบบ 56-1) และ Website ของบริษัท ทั้งนี้
ในกรณีที่ผู้มีส่วนได้เสีย มีเบาะแสในประเด็นที่เกี่ยวข้องกับการทำผิดกฎหมาย
ระบบการควบคุมภายในที่บกพร่อง หรือการกระทำที่ผิดจรรยาบรรณใดๆ
สามารถแจ้งหรือร้องเรียนผ่านช่องทางกลไกในการติดต่อทั้งภายในผ่านทาง Intranet : KCE
Home และภายนอกองค์กรโดยผ่านช่องทาง http://www.kcethai.in.th หรือทาง
www.kce.co.th และทางโทรศัพท์ ซึ่งข้อคำถาม ข้อร้องเรียน หรือข้อเสนอแนะต่างๆ
จะส่งต่อให้หน่วยงานที่เกี่ยวข้องดำเนินการแก้ไขปรับปรุง
และมีการแจ้งกลับให้ทราบถึงการดำเนินการทุกเรื่อง ทั้งนี้
สำนักตรวจสอบภายในจะทำหน้าที่ประเมินประสิทธิภาพและความเพียงพอของระบบควบคุมภายในและตรวจสอบการปฏิบัติงานของทั้งองค์กร
รวมถึงการรับข้อร้องเรียนจากทุกช่องทาง เพื่อให้มีการแก้ไข ปรับปรุง
สรุปผลเพื่อรายงานต่อคณะกรรมการตรวจสอบและรายงานต่อคณะกรรมการบริษัทฯ ต่อไป
ดังปรากฎไม่พบว่ามีการกระทำใดๆที่เป็นการละเมิดสิทธิของผู้มีส่วนได้เสียของบริษัทฯในปี 2554

บริษัทฯ ปฏิบัติต่อผู้ถือหุ้นอย่างยุติธรรมและระมัดระวัง เก็บรักษาข้อมูลของลูกค้าไว้เป็นความลับ
ปฏิบัติตามเงื่อนไขสัญญาที่ให้ไว้กับคู่ค้า และดำเนินธุรกิจด้วยหลักการแข่งขันที่เป็นธรรมและจริยธรรม
ปฏิบัติต่อพนักงานอย่างยุติธรรมและเสมอภาค
รวมทั้งแสดงความรับผิดชอบต่อสังคมส่วนรวมอย่างจริงจัง
โดยได้กำหนดแนวทางในการดูแลผู้มีส่วนได้เสียไว้ในคู่มือ “ นโยบายการกำกับดูแลกิจการที่ดี ”

นอกจากนี้ ด้วยการตระหนักถึงความสำคัญของพนักงาน สิ่งแวดล้อม
และผลประโยชน์ของผู้มีส่วนได้เสียทุกฝ่าย ทางบริษัทฯ ได้เข้าร่วมเป็นสมาชิก GLOBAL COMPACT
ซึ่งก่อตั้งโดย UNITED NATIONS (UN) ในการดำเนินธุรกิจภายใต้หลักการ 10
ประการด้านการจ้างแรงงาน การป้องกันปัญหาสิ่งแวดล้อม การรับผิดชอบต่อสังคม
และการต่อต้านคอรัปชั่น โดยที่บริษัทสมาชิกจะต้องมีการปฏิบัติตามข้อกำหนดของ GLOBAL COMPACT
ดังนี้

ด้านสิทธิมนุษยชน

1.  สนับสนุนและเคารพในกฎหมายสิทธิมนุษยชนระหว่างประเทศ

2.  จะไม่กระทำความผิดด้านมนุษยชน

    ด้านมาตรฐานแรงงาน

3.  สนับสนุนเสรีภาพของสมาคม และให้การรับรองผลของการเจรจาต่อรองของสมาคม

4.  ไม่มีการกดขี่และบังคับใช้แรงงานทุกรูปแบบ

5.  ไม่มีการใช้แรงงานเด็ก

6.  ไม่มีการเลือกปฏิบัติในการจ้างงานและปฏิบัติงาน

    ด้านสิ่งแวดล้อม

7.  สนับสนุนการป้องกันการทำลายสิ่งแวดล้อม

8.  อาสาที่จะรับผิดชอบในการริเริ่มส่งเสริมให้สิ่งแวดล้อมดียิ่งขึ้น

9.  สนับสนุนการพัฒนาและการกระจายเทคโนโลยีที่เป็นมิตรกับสิ่งแวดล้อม

    ด้านการต่อต้านการคอรัปชั่น

10. ต่อต้านการคอรัปชั่นทุกรูปแบบรวมทั้งการข่มขู่บังคับและการติดสินบน

    การปฏิบัติต่อผู้มีส่วนได้เสียกลุ่มหลักๆของบริษัท

    ลูกค้า

บริษัทฯ มุ่งมั่นในการสร้างความพึงพอใจให้กับลูกค้า
ด้วยการผลิตสินค้าที่มีคุณภาพและบริการที่เป็นเลิศโดยมีนโยบายส่งมอบผลิตภัณฑ์ที่มีคุณภาพตรงตามหรือสูงกว่าความคาดหมายของลูกค้า
มีการดำเนินธุรกิจด้วยความซื่อสัตย์สุจริตอย่างแน่วแน่ในทุกๆด้าน
และสร้างความเชื่อมั่นให้กับลูกค้าในการปกป้องรักษาข้อมูลที่เกี่ยวกับธุรกิจของลูกค้าภายใต้มาตรฐานจรรยาบรรณแห่งวิชาชีพ

นโยบายคุณภาพ

“ ผลิตและบริการลูกค้าให้ได้ตามที่ตกลงหรือดีกว่า

โดยปรับปรุงคุณภาพอย่างต่อเนื่อง

และทำให้ถูกต้องในครั้งเดียว ”

ในการดำเนินการดังกล่าว บริษัทฯ เริ่มจากการสร้างทัศนคติให้พนักงานคิดถึงลูกค้าก่อนเสมอๆ
ในทุกเรื่องที่ทำ มีการคิดค้นผลิตภัณฑ์และบริการ ปรับเปลี่ยนกระบวนการทำงาน ระบบงาน
และสภาพที่ทำงานที่สอดคล้องกับความต้องการของลูกค้า รวมถึงการวัดระดับความพึงพอใจของลูกค้า
โดยใส่ใจในทุกๆขั้นตอนของการทำงานตั้งแต่การรับ การสั่งซื้อ การผลิต
การตรวจสอบคุณภาพก่อนการส่งมอบสินค้า และการบริการหลังการส่งของให้กับลูกค้า
โดยทางบริษัทฯ จะได้รับการตรวจประเมินจากทางลูกค้าทุกๆปี
ซึ่งผลที่ได้จากการประเมินในแต่ละครั้ง
บริษัทฯนำมาใช้ปรับปรุงการให้บริการแก่ลูกค้าอย่างสม่ำเสมอ
เพื่อสร้างความพึงพอใจให้กับลูกค้าในระยะยาว โดยในปี 2554 ที่ผ่านมาทางบริษัทฯ
ได้รับการตรวจประเมินจากลูกค้าแต่ละรายประมาณ 1-3 ครั้งต่อปี
และไม่ปรากฎพบว่ามีปัญหาใดๆเกี่ยวกับลูกค้าในปี 2554

ผู้ถือหุ้น

บริษัท ฯ
มุ่งมั่นในการสร้างความเติบโตและสร้างผลตอบแทนที่เหมาะสมให้แก่ผู้ถือหุ้นอย่างต่อเนื่องในระยะยาว
โดยมุ่งมั่นดำเนินการให้มีผลการดำเนินงานที่ดีเลิศอย่างต่อเนื่อง
เพื่อผลการประกอบการที่ดีอย่างสม่ำเสมอ
พร้อมทั้งมีระบบการควบคุมและการตรวจสอบภายในรวมทั้งระบบการบริหารความเสี่ยงที่มีประสิทธิผล
คำนึงถึงสภาวะความเสี่ยงในปัจจุบันและอนาคต
ด้วยตระหนักถึงหน้าที่และความรับผิดชอบที่จะก่อให้เกิดความโปร่งใสในการดำเนินงาน
และพยายามอย่างเต็มที่ในการปกป้องทรัพย์สินและธำรงไว้ซึ่งทรัพย์สินและชื่อเสียงของบริษัทฯ
คณะกรรมการและผู้บริหารปฏิบัติหน้าที่ด้วยความซื่อสัตย์ สุจริต และเป็นธรรม
คำนึงถึงผู้ถือหุ้นรายใหญ่และรายย่อย เพื่อผลประโยชน์ของกลุ่มผู้ที่เกี่ยวข้องโดยรวม ดังนี้

-   บริหารกิจการของบริษัทฯให้มีความเจริญก้าวหน้า มั่นคง และก่อให้เกิดผลตอบแทนที่ดีแก่ผู้ถือหุ้น

-   ปฏิบัติหน้าที่ด้วยความสามารถและระมัดระวัง เยี่ยงผู้ที่มีความรู้และประสบการณ์
    เพื่อก่อประโยชน์สูงสุดแก่ผู้ถือหุ้น และผู้มีส่วนได้เสียโดยรวม

-   จัดการดูแลไม่ให้ทรัพย์สินใดๆของบริษัทฯ สูญค่าหรือสูญเสียโดยเปล่าประโยชน์

-   เปิดเผยข้อมูลสารสนเทศทั้งทางการเงินและไม่ใช่ทางการเงินที่เกี่ยวกับธุรกิจและผลประกอบการของบริษัทฯที่เป็นจริงอย่างครบถ้วนเพียงพอ
    สม่ำเสมอ ทันเวลา
    และแสดงให้เห็นถึงสถานภาพของการประกอบการและสถานภาพทางการเงินที่แท้จริงของบริษัทฯ

    พนักงาน

บริษัทฯ ตระหนักดีว่าบุคลากรของบริษัทฯ เป็นส่วนสำคัญในการดำเนินธุรกิจ
จึงให้ความสำคัญกับพนักงานทุกคน ไม่ว่าจะทำงานในส่วนใด ฝ่ายใด ปราศจากการเลือกปฏิบัติ
โดยจะส่งเสริมให้บุคลากรรู้รักสามัคคี ไว้เนื้อเชื่อใจกัน ไม่แบ่งฝักแบ่งฝ่าย ปฏิบัติต่อกันอย่างสุภาพ
และเคารพในศักดิ์ศรีความเป็นมนุษย์ สร้างสภาพแวดล้อมในการทำงานที่ดี มีความปลอดภัย
จ่ายค่าตอบแทนและสวัสดิการที่เหมาะสมและเป็นธรรมเป็นจำนวนเท่ากับหรือมากกว่าเมื่อเปรียบเทียบกับสถานประกอบการอื่นๆ
และจัดหานวัตกรรม และเทคโนโลยีใหม่ๆมาสนับสนุนการทำงาน ให้กับพนักงาน

พนักงานทุกคนจะได้รับคู่มือพนักงานที่ระบุข้อควรปฏิบัติ กฎระเบียบ
ขั้นตอนในการปฏิบัติงานและสวัสดิการต่างๆที่พึงจะได้รับ
โดยมีคณะกรรมการสวัสดิการดูแลสิทธิของพนักงาน
และมีคณะอนุกรรมการดูแลสวัสดิการด้านที่อยู่อาศัย มีสวัสดิการประกันชีวิตและประกันสุขภาพกลุ่ม
สวัสดิการรถรับ-ส่ง กิจกรรมมอบทุนการศึกษาบุตรของพนักงาน
และโครงการใบสำคัญแสดงสิทธิที่จะซื้อหุ้นสามัญต่อพนักงานบริษัท (Employee Stock Option
-ESOP) เพื่อเป็นแรงจูงใจและตอบแทนการปฎิบัติงานของพนักงาน
ให้มีความตั้งใจในการทำงานและสร้างประโยชน์สูงสุดให้แก่บริษัทฯ
โดยรายละเอียดสวัสดิการต่างๆที่ทางบริษัทฯได้จัดให้กับพนักงานและระบุในคู่มือพนักงาน มีดังนี้

1.  กองทุนสำรองเลี้ยงชีพ

2.  ประกันสุขภาพ ประกันอุบัติเหตุ ประกันชีวิตหมู่

3.  เงินโบนัสเดือน และเงินพิเศษต่างๆ เช่น ค่ากะ และอื่นๆ –
    สำหรับพนักงานที่ได้รับการบรรจุเป็นพนักงานประจำและได้รับเงินเดือน ไม่เกิน 14,000 บาท
    และไม่ขาด ลา มาสาย เกินจำนวนวันที่กำหนด

4.  เงินช่วยเหลือค่าครองชีพสำหรับพนักงานทุกคน

5.  “โครงการ Staff Benefit” เพื่อเป็นสวัสดิการสินเชื่อที่อยู่อาศัยให้กับพนักงาน

6.  การตรวจสุขภาพพนักงานประจำปี

7.  การตรวจเลือดเพื่อหาสารเคมี ปีละ 2 ครั้ง

8.  จัดให้มีหน่วยปฐมพยาบาลเบื้องต้นตลอด 24 ชั่วโมงในทุกๆ โรงงาน

9.  เงินช่วยเหลือ เช่น เงินช่วยเหลือฌาปนกิจ เงินช่วยเหลือกรณีสมรส และของเยี่ยมพนักงาน
    กรณีเจ็บป่วยนอนโรงพยาบาล

10. รถรับ-ส่งพนักงาน ชุด UNIFORM และรองเท้า

11. สิทธิในการลา เช่น ลากิจ ลาป่วย ลาพักผ่อน ลาคลอด ลาบวช และอื่นๆ

12. ทุนการศึกษาบุตรพนักงาน

13. การบรรยายเรื่องการคุมกำเนิด

14. จัดให้มีการฝึกอบรมเฉพาะทางในแต่ละสาขาวิชาชีพ
    เพื่อนำมาปรับปรุงประสิทธิภาพในการทำงานของพนักงานตามแผนการฝึกอบรมที่ได้กำหนดไว้
    ซึ่งรวมไปถึงกฎระเบียบ การทำงานเป็นทีม และความเป็นผู้นำ

15. สวัสดิการจัดข้าวเปล่าให้พนักงานและจัดให้มีการจำหน่ายสินค้าอุปโภค บริโภคราคาถูก

16. จัดให้มีการสอนและเพิ่มความรู้ทางด้านวิชาชีพแก่พนักงานในด้านต่างๆ เช่น
    การสอนการทำกรอบรูปวิทยาศาสตร์ การแกะลายกระจกด้วยน้ำยากัดกระจก
    การทำปุ๋ยหมักชีวภาพ การหล่อกระถางด้วยปูนซิเมนต์

17. กิจกรรมทำบุญตักบาตรในวันปีใหม่

18. กิจกรรมรณรงค์สงกรานต์ เมาไม่ขับ

19. โครงการลด ละ เลิกการสูบบุหรี่

20. โครงการการประกวด 5ส

21. การจัดนิทรรศการสัปดาห์ความปลอดภัย

    การฝึกอบรมและการพัฒนาด้านต่างๆ

  ในปี 2554 ทางบริษัทฯ ได้จัดอบรมให้กับพนักงานในด้านพัฒนาทักษะความรู้ความสามารถ
  ด้านความปลอดภัย สุขภาพอนามัย และการฝึกอบรมในหัวข้อต่างๆ ดังนี้

-   การอบรมหลักสูตร “ CORRECTIVE & PREVENTIVE BY 8D TECHNIQUE ”
    เพื่อให้ผู้เข้ารับการอบรมได้รับความรู้ความเข้าใจในระบบคุณภาพเกี่ยวกับแนวคิดปัญหาและการแก้ไข
    (CORRECTIVE ACTION ) รวมทั้งการปฏิบัติการป้องกัน (PREVENTIVE ACTION )
    และสามารถนำมาประยุกต์กับ การปฏิบัติงานได้อย่างมีประสิทธิภาพ
    โดยจะจัดการอบรมให้กับพนักงานระดับหัวหน้างานในฝ่ายต่างๆที่ทำงานเกี่ยวข้องกับการผลิต
    เป็นประจำทุกๆปี

-   การอบรมหัวข้อ “
    บทบาทหน้าที่และความรับผิดชอบคณะทำงานและผู้ตรวจประเมินด้านการจัดการพลังงาน
    โดยจะเชิญวิทยากรที่มีความรู้และมีประสบการณ์จากหน่วยงานด้านพลังงานมาเป็นผู้บรรยายให้กับพนักงานเป็นประจำทุกปี
    ปีละ 1 ครั้ง

-   การอบรมหลักสูตร “การควบคุมสิ่งที่ไม่เป็นไปตามกำหนด/การแก้ไขและการป้องกันปัญหา”

-   การอบรม “ พื้นฐานความปลอดภัยในการทำงานเกี่ยวกับสารเคมี”
    มีวัตถุประสงค์เพื่อให้พนักงานมีความรู้พื้นฐานในการทำงานเกี่ยวกับสารเคมีได้อย่างถูกต้องและปลอดภัยในเรื่องการปฏิบัติงาน
    การป้องกัน และการปฐมพยาบาลเบื้องต้น

-   การอบรม “ การฝึกซ้อมทีมระงับเหตุฉุกเฉิน (ERT = Emergency Response Team)”
    โดยมีวัตถุประสงค์เพื่อให้เกิดความพร้อมในกรณีเมื่อเกิดภาวะฉุกเฉิน
    เพื่อเป็นการเฝ้าระวังและป้องกันเหตุฉุกเฉินในพื้นที่โรงงาน จะมีการจัดอบรมทุกๆเดือนๆละ 1
    ครั้งเพื่อทบทวนและให้ความรู้ใหม่ๆแก่ทีมปฏิบัติการฉุกเฉินของบริษัท

-   การอบรม “ การซ้อมอพยพหนีไฟ”
    โดยมีวัตถุประสงค์เพื่อให้พนักงานทราบขั้นตอนการอพยพกรณีมี เหตุการณ์ฉุกเฉิน
    และเพื่อให้สอดคล้องกับกฎหมาย โดยจะมีการจัดอบรมให้กับพนักงานทุกคนเป็นประจำทุกๆปี

-   การอบรมหลักสูตร “ ทักษะการเป็นหัวหน้างาน (Supervisory Skills )”
    เพื่อให้พนักงานได้ทราบถึงกลยุทธ์และเทคนิคการเป็นหัวหน้างานที่มีประสิทธิภาพ
    และสามารถนำไปประยุกต์ใช้ในงานประจำอย่างเหมาะสมและมีประสิทธิภาพ
    โดยจะมีการจัดอบรมเป็นประจำทุกปี ปีละ 4 ครั้ง

-   การอบรม “ ISO/TS 16949 มาตรฐานคุณภาพสำหรับผู้ผลิตชิ้นส่วนยานยนต์ ”
    สำหรับพนักงานทุกระดับชั้น

-   การอบรมหลักสูตร
    “การวิเคราะห์ปัญหา/ผลกระทบจากกระบวนการและเทคนิคการวางแผนและควบคุมการผลิต
    (Failure Mode and Effect Analysis for Auto. Industry (FA-40) ”
    เพื่อเป็นการเพิ่มความรู้ความเข้าใจให้กับพนักงานและสามารถนำความรู้ที่ได้ไปใช้ให้สอดคล้องกับการปฏิบัติงานในปัจจุบัน
    โดยมีการจัดฝึกอบรมทุกๆปี ปีละ 1 ครั้ง

-   การอบรมหลักสูตร “การดำเนินกิจกรรม 5ส ในสำนักงาน ”
    เพื่อให้พนักงานสำนักงานทุกระดับที่เข้ารับการอบรมมีความรู้ความเข้าใจเกี่ยวกับการทำกิจกรรม
    5ส และมาตรฐานในการจัดทำ 5 ส สำหรับ สำนักงาน

-   การอบรมหลักสูตร “ การควบคุมสารต้องห้ามตามระเบียบ ROHS (Restriction of the
    use of certain hazardous substances, ELV (End of Live Vehicle), WEEE
    (Waste of Electrical and Electronics Equipment) ”

-   การอบรมหลักสูตร “ การควบคุมเหตุฉุกเฉินที่เกิดจากไฟฟ้าลัดวงจร”
    เพื่อให้ผู้เข้าอบรมทราบถึงวิธีการควบคุมไฟที่เกิดจากไฟฟ้าและสารเคมีไวไฟ (อาซีโตน)
    และสามารถดับไฟได้อย่างรวดเร็วและถูกต้อง เพื่อบรรเทาความสูญเสียที่เกิดขึ้น

-   การอบรม “ การควบคุมระบบเอกสาร (DOCUMENT CONTROL) ”
    เพื่อให้พนักงานสามารถทราบ ถึงระบบการทำเอกสาร
    การจัดเก็บได้อย่างถูกต้องตรงกับระบบมาตรฐานคุณภาพ มีการจัดอบรมทุกๆปี ปีละ 1 ครั้ง

-   การอบรมหลักสูตร “การวิเคราะห์ระบบการวัด MSA – MEASUREMENT SYSTEM
    ANALYSIS” เพื่อให้สอดคล้องกับ REQUIREMENT ของ APQP (ADVANCE PRODUCT
    QUALITY PLANNING)
    และเพื่อให้พนักงานสามารถนำความรู้ที่ได้มาวิเคราะห์เครื่องมือวัดได้อย่างถูกต้อง
    โดยได้จัดอบรมทุกปีให้กับพนักงานระดับหัวหน้างานทุกฝ่ายที่เกี่ยวข้องกับการผลิตและ APQP
    TEAM

-   การอบรมหลักสูตร “ SIX SIGMA ”
    โดยมีจุดประสงค์เพื่อให้พนักงานระดับหัวหน้างานมีความรู้ความเข้าใจในระบบ SIX SIGMA
    และสามารถนำไปประยุกต์ใช้ในการทำ COST SAVING PROJECT โดยจะมีการจัดอบรมทุกๆปี
    ปีละ 2 ครั้ง

-   การอบรม “ การใช้อุปกรณ์ป้องกันภัยส่วนบุคคล (Personal Protection Equipment)”
    เพื่อให้พนักงานทราบถึงลักษณะ หน้าที่และวิธีการใช้งานอุปกรณ์ PPE แต่ละชนิด

-   การอบรมหลักสูตร “ เจ้าหน้าที่ความปลอดภัยในการทำงานระดับหัวหน้างาน”
    โดยมีวัตถุประสงค์เพื่อให้ผู้เข้าอบรมมีความรู้เกี่ยวกับความปลอดภัยในการทำงาน
    กฎหมายเกี่ยวกับความปลอดภัยและอื่นๆที่เกี่ยวข้อง
    การป้องกันและควบคุมอุบัติเหตุและโรคจากการทำงาน
    ตลอดจนสามารถค้นหาสาเหตุของอุบัติเหตุและโรคที่เกิดจากการทำงานได้

-   การอบรม “การขับขี่และการดูแลบำรุงรักษารถ Fork Lift อย่างถูกต้องและปลอดภัย”
    เพื่อให้พนักงาน ที่ทำงานเกี่ยวข้องกับรถ Fork Lift
    ได้รับความรู้และสามารถนำไปเป็นแนวทางในการใช้ปฏิบัติงานได้อย่างถูกต้อง
    ตลอดจนป้องกันไม่ให้เกิดอุบัติเหตุในการทำงาน

-   การอบรมหลักสูตร “ การควบคุมกระบวนการทางสถิติเบื้องต้น ”
    โดยมีจุดประสงค์เพื่อเป็นการเพิ่มความรู้ความเข้าใจพื้นฐานเกี่ยวกับการควบคุมกระบวนการทางสถิติได้อย่างถูกต้องและสามารถนำ
    ความรู้ที่ได้ไปใช้ให้สอดคล้องกับการปฏิบัติงานในปัจจุบัน โดยจะจัดฝึกอบรมทุกๆปี ปีละ 2 ครั้ง
    ให้กับพนักงานที่ปฏิบัติงานที่เกี่ยวข้องกับการทำสถิติ

-   การอบรมหลักสูตร “ ความรู้เกี่ยวกับ PREPREG & LAMINATE MATERIAL”
    เพื่อให้พนักงานได้รับความรู้ความเข้าใจเกี่ยวกับขั้นตอนการผลิต PREPREG และ LAMINATE
    ตลอดจน MATERIALที่ใช้ในการผลิต
    เพื่อนำมาประยุกต์ใช้และแก้ไขปัญหาในขั้นตอนการผลิตแผ่นวงจรอิเล็กทรอนิกส์ในองค์กรได้
    โดยจะจัดอบรมให้กับหัวหน้างานใหม่ทุกๆแผนก เป็นประจำทุกๆปี

-   การอบรมหลักสูตร “ 7 HABITS HIGHLY EFFECTIVE PEOPLE ”
    โดยจะมีการจัดอบรมทุกๆปี ปีละ 2 ครั้งให้กับพนักงานระดับหัวหน้างานของฝ่ายผลิต
    โดยมีจุดประสงค์เพื่อให้ผู้เข้าอบรมเข้าใจถึง 7
    หลักการในการทำงานคือหลักการวิสัยทัศน์ส่วนบุคคล หลักการของการเป็นผู้นำในตนเอง
    หลักการของการบริหารส่วนบุคคล หลักการของภาวะผู้นำระหว่างบุคคล
    หลักการของการติดต่อสื่อสารอย่างเข้าอกเข้าใจ หลักการร่วมมืออย่างสร้างสรรค์
    และหลักการของการเติมพลังชีวิตให้สมดุล

-   การอบรมหลักสูตร “ PROCESS AUDIT VDA 6 PART 3 (INTERNAL AUDIT)
    เพื่อให้พนักงานระดับหัวหน้างานมีความรู้ความสามารถในการทำ INTERNAL AUDIT ตามหลัก
    VDA 6.3

-   การอบรม “การลดอัตราของเสียให้เป็นศูนย์ (ZERO DEFECT)” เป็นการฝึกอบรมให้กับ
    APQPTEAM (ADVANCE PRODUCT QUALITY PLANNING) พนักงานระดับหัวหน้างาน
    หรือวิศวกร ที่ทำงานเกี่ยวข้องกับสายงานการผลิต
    ให้มีความรู้ความเข้าใจในหลักการการบริหาร
    แนวคิดและหลักการออกแบบและพัฒนากระบวนการการผลิตที่นำไปสู่ ZERO DEFECT

-   การอบรมหลักสูตร “การประยุกต์ใช้ KPIs ในการประเมินผล (KEY PERFORMANCE
    INDICATOR)” เพื่อให้พนักงานทุกระดับมีความรู้ความเข้าใจ
    สามารถกำหนดตัวชี้วัดของงานที่รับผิดชอบและสามารถนำตัวชี้วัดไปกำหนดความสัมฤทธิ์ผลของผลงานได้

-   การอบรม “ Understanding of ISO 14001:2004 Requirement”
    โดยมีจุดประสงค์เพื่อให้พนักงานระดับหัวหน้างานเข้าใจในข้อกำหนดของสิ่งแวดล้อม

-   การอบรมหลักสูตร “ มาตรฐานแรงงานไทย” (มรท.8001)
    เพื่อให้เป็นไปตามนโยบายของบริษัทฯ

  เรื่องโครงการดำเนินการจัดทำระบบมาตรฐานแรงงานไทย มรทฦ 8001
  ซึ่งคณะกรรมการฯและพนักงานทุกท่านจำเป็นต้องทราบข้อกำหนดของมาตรฐานฯ
  เพื่อให้สามารถดำเนินการได้อย่างถูกต้องและเป็นไปในทิศทางเดียวกัน

-   การอบรมหลักสูตร “ Internal Auditing TLS 8001 ”
    เพื่อใช้เป็นมาตรฐานตรวจติดตามภายในให้

    สอดคล้องกับมาตรฐานแรงงานไทย มรท. 8001-2543

-   การอบรมหลักสูตร “ การขอเปลี่ยนกลุ่มการทำงานผ่านระบบ Home Service
    (ระบบการทำงานภายในกลุ่มบริษัท KCE )
    เพื่อให้พนักงานมีความเข้าใจเกี่ยวกับการทำงานผ่านระบบ Home Service
    โดยจะจัดอบรมให้กับพนักงานระดับ Senior Supervisor และ Supervisor

-   การอบรมหลักสูตร “ วิธีการป้อนข้อมูลใบลาบนระบบ Home Service
    (ระบบการดำเนินงานภายในกลุ่มบริษัท KCE) ”
    เพื่อให้พนักงานทราบขั้นตอนและวิธีการการป้อนข้อมูลการลาบนระบบ Home Service

  นอกจากการอบรมภายในดังกล่าวข้างต้น ทางบริษัทฯได้ส่งเจ้าหน้าที่ระดับหัวหน้างานฝ่ายต่างๆ
  เข้ารับการอบรมจากหน่วยงานภายนอกที่มีความเชี่ยวชาญ มีความรู้ความสามารถ
  เป็นที่ยอมรับทั่วไปในสาขานั้นเพื่อเป็นการให้ความรู้
  ส่งเสริมและสนับสนุนศักยภาพการทำงานของพนักงาน ในปี 2554 ๆ ดังหัวข้อหลักๆต่อไปนี้

-   หลักสูตร “ โครงการพัฒนาบุคคลากรภาคปฎิบัติด้านเทคโนโลยีการอนุรักษ์พลังงานในอุปกรณ์

  ประเภทมอเตอร์ปั๊มน้ำและพัดลม”

-   หลักสูตร “
    โครงการจัดทำระบบฐานข้อมูลการจำแนกและการสื่อสารความเป็นอันตรายของวัตถุ อันตราย”

-   หลักสูตร “ การพัฒนาคุณภาพคน เพื่อมุ่งสู่คุณภาพการผลิตอย่างยั่งยืน”

-   หลักสูตร “ เทคนิคการแก้ปัญหาและการตัดสินใจ ”

-   การอบรมหัวข้อ “ การพัฒนาทักษะในการทำงาน WSTC ”

-   หลักสูตร “ เทคนิคการสอนงาน ”

-   หลักสูตร “ การแก้ไขปัญหาขององค์กรด้วยแนวคิด TQM ’

-   การอบรมหัวข้อ “
    โครงการส่งเสริมการเพิ่มประสิทธิภาพการใช้พลังงานในกระบวนการผลิตของโรงงานควบคุม
    ”

ด้วยตระหนักถึงความปลอดภัยและอาชีวอนามัยในการทำงานของพนักงาน ในปี 2554 บริษัท

  ได้ดำเนินการเชิงป้องกันและสร้างจิตสำนึกด้านความปลอดภัยและอาชีวอนามัย
  เพื่อควบคุมและเฝ้าระวังความเสี่ยงที่อาจเกิดขึ้นต่อพนักงาน
  ด้วยการจัดให้มีการอบรมความปลอดภัยด้านต่างๆ
  การอบรมกฎหมายที่เกี่ยวกับความปลอดภัยและอื่นๆที่เกี่ยวข้องกับการทำงาน
  เพื่อเป็นการพัฒนาทักษะและเพิ่มความสามารถในการปฏิบัติงานของพนักงาน

นโยบายความปลอดภัย

1.  บริษัทฯ ถือว่าความปลอดภัยในการทำงานเป็นหน้าที่ของพนักงานทุกคน ที่จะร่วมมือกันปฏิบัติ

  เพื่อให้เกิดความปลอดภัยทั้งตนเองและผู้อื่น

2.  บริษัทฯจะสนับสนุนและส่งเสริมกิจกรรมความปลอดภัยทุกรูปแบบ เช่นการฝึกอบรม
    การจูงใจพนักงาน การพัฒนาสภาพการทำงานและสิ่งแวดล้อม เป็นต้น

3.  ผู้บังคับบัญชาทุกคน
    ต้องมีหน้าที่ดูแลและรับผิดชอบในเรื่องความปลอดภัยในการทำงานของผู้ใต้บังคับบัญชาให้เป็นไปตามกฎระเบียบแห่งความปลอดภัยที่กำหนดขึ้นโดยเคร่งครัด

4.  พนักงานทุกคนต้องให้ความร่วมมือในโครงการความปลอดภัยและอาชีวอนามัยต่างๆของบริษัท

5.  บริษัทฯจะจัดให้มีการติดตามและประเมินผลการดำเนินงานตามนโยบายความปลอดภัยและอาชีวอนามัย
    เพื่อควบคุมดูแลให้มีการปฏิบัติอย่างจริงจังและเกิดประสิทธิภาพสูงสุด

  นอกจากนี้ ในปี 2554 บริษัทฯ ได้จัดกิจกรรมต่างๆ สำหรับพนักงานเพื่อเป็นการสร้างความรัก
  ความ

  สามัคคีในหมู่พนักงาน ดังนี้

-   กิจกรรมทำบุญตักบาตรข้าวสารอาหารแห้ง และทำบุญทอดกฐินในวันปีใหม่

-   กิจกรรมส่งเสริมพระพุทธศาสนา “ การถวายเทียนพรรษาและผ้าอาบน้ำฝนประจำปี 2554

ณ วัดน้อยสุวรรณาราม จังหวัดสมุทรปราการ

-   กิจกรรมสันทนาการ Walk Rally ณ เขาหล่น จังหวัดนครนายก

-   กิจกรรมรณรงค์สงกรานต์ เมาไม่ขับ

-   กิจกรรมสรงน้ำพระพุทธวันสงกรานต์

-   การประกวดคำขวัญ 5 ส

-   กิจกรรมสัปดาห์ความปลอดภัย

-   กิจกรรมจำหน่ายสินค้าราคาถูก

-   กิจกรรมออกกำลังกายเพื่อคุณภาพชีวิตที่ดี

-   กิจกรรมวิ่งเทิดพระเกียรติ 5 ธันวามหาราช

-   โครงการโรงงานสีขาว โดยมีการจัดอบรมและประชาสัมพันธ์เรื่องยาเสพติด
    การตรวจหาสารเสพติด

คู่ค้า

  บริษัทฯ เชื่อมั่นและให้ความยุติธรรมต่อทุกฝ่ายที่มีความสัมพันธ์ทางธุรกิจกับบริษัท
  โดยได้กำหนดนโยบายและแนวทางปฏิบัติในการจัดซื้อจัดจ้าง
  และหลักเกณฑ์การคัดเลือกคู่ค้าไว้อย่างชัดเจน
  เพื่อให้เกิดความเป็นธรรมและความเป็นอิสระระหว่างบริษัทและคู่ค้าในระบบการจัดหาที่โปร่งใส
  มีขั้นตอนที่สามารถตรวจสอบได้ ปฏิบัติตามเงื่อนไขทางการค้าและสัญญาที่ตกลงกันไว้
  และมีการจ่ายชำระเงินตรงตามเวลาทุกครั้ง โดยในปีที่ผ่านมา
  บริษัทฯไม่มีข้อพิพาทใดๆกับคู่ค้าหรือคู่แข่งขันเลย

เจ้าหนี้

บริษัทฯ ยึดมั่นในการดำเนินธุรกิจอย่างมีหลักการและวินัย
เพื่อสร้างความมั่นใจในการตัดสินใจและการดำเนินธุรกิจให้เป็นไปตามกฎหมาย ระเบียบข้อบังคับ
จรรยาบรรณของบริษัทฯ และข้อพึงปฏิบัติที่ดีตามเงื่อนไขและหน้าที่ ที่พึงมีต่อลูกหนี้
โดยจะส่งยอดคงเหลือหนี้สินให้กับลูกหนี้ทุกๆเดือนเพื่อเป็นการยืนยันหนี้สินระหว่างกัน
และเป็นการป้องกันปัญหาที่จะเกิดขึ้นทางด้านการเงิน ส่วนด้านเจ้าหนี้
จะปฏิบัติตามเงื่อนไขและข้อตกลงที่มีต่อเจ้าหนี้ โดยจะมีการจ่ายชำระเงินตรงตามเวลาทุกครั้ง
กรณีที่ไม่สามารถปฏิบัติตามเงื่อนไขข้อใดข้อหนึ่งจะดำเนินการรีบแจ้งให้เจ้าหน้าที่ทราบล่วงหน้าทันที
เพื่อพิจารณาหาแนวทางร่วมกัน มีการแจ้งกำหนด ระยะเวลา และเงื่อนไขการรับเงินที่ชัดเจน
ดังไม่ปรากฎว่ามีกรณีพิพาทใดๆกับลูกหนี้และเจ้าหนี้ของบริษัทฯ ในปี 2554 ที่ผ่านมา

คู่แข่ง

บริษัทฯ เน้นการดำเนินธุรกิจอย่างมีจริยธรรม โปร่งใส
มีการแข่งขันอย่างเป็นธรรมกับคู่แข่งภายใต้กรอบกติกาการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีการไม่สุจริตหรือไม่เหมาะสม เช่น
การจ่ายเงินสินจ้างให้แก่พนักงานของคู่แข่ง ไม่ทำลายชื่อเสียงของคู่แข่งทางการค้าด้วยการ

กล่าวหาในทางร้าย หรือใส่ร้ายป้ายสี หรือโจมตีคู่แข่งโดยปราศจากข้อมูลอย่างสมเหตุสมผล
ดังปรากฎว่าบริษัทฯไม่มีข้อพิพาทใดๆกับคู่แข่งในปี 2554

สิ่งแวดล้อม

บริษัท ฯ ให้ความสำคัญและรักษาระบบมาตรฐานสิ่งแวดล้อมไว้อย่างเคร่งครัด
ภายใต้ข้อกำหนดและกฏหมายที่เกี่ยวข้อง
มีนโยบายการผลิตที่ใช้พลังงานและทรัพยากรธรรมชาติอย่างเต็มประสิทธิภาพโดยได้ลงทุนเป็นจำนวนมากในระบบการบำบัดมลพิษทางน้ำและทางอากาศ
อีกทั้งโรงงานทุกแห่งของบริษัทฯในกลุ่ม
ตั้งอยู่ในเขตอุตสาหกรรมซึ่งมีมาตรการในการป้องกันมลพิษและลดผลกระทบต่อสิ่งแวดล้อมอยู่แล้วอย่างเข้มงวด
บริษัทฯ ได้กำหนดนโยบายด้านสิ่งแวดล้อมเพื่อใช้เป็นแนวทางปฏิบัติสำหรับผู้บริหาร และพนักงาน
ดังนี้

นโยบายด้านสิ่งแวดล้อม

  “ บริษัท เคซีอี อีเลคโทรนิคส์ จำกัด (มหาชน) ผู้ผลิตและผู้ส่งออกแผ่นพิมพ์วงจรอิเล็กทรอนิกส์
  มีความมุ่งมั่นที่จะจัดตั้งระบบการจัดการสิ่งแวดล้อม
  โดยจะทำการปรับปรุงสิ่งแวดล้อมอย่างต่อเนื่องในทุกประเด็นปัญหาและจะปฏิบัติตามนโยบาย ดังนี้
  ”

-   ปฏิบัติตามกฎหมายสิ่งแวดล้อมและข้อกำหนดต่างๆที่เกี่ยวข้อง

-   ลดปริมาณของเสีย

-   การนำทรัพยากรธรรมชาติมาใช้ให้เกิดประโยชน์และมีประสิทธิภาพ

-   ประเมินระบบการจัดการสิ่งแวดล้อมอย่างต่อเนื่อง
    ทบทวนวัตถุประสงค์และเป้าหมายเพื่อให้บรรลุเป้าหมายด้านสิ่งแวดล้อม

-   ส่งเสริมให้เกิดการสร้างจิตสำนึกต่อสิ่งแวดล้อม มีการสื่อสารไปยังพนักงาน ผู้รับเหมา

  ผู้ส่งสินค้า และสาธารณชน

  เนื่องด้วยบริษัทฯ ได้รับการรับรองมาตรฐาน ISO 14001
  ซึ่งเป็นมาตรฐานระบบการจัดการสิ่งแวดล้อม และ ISO/TS 16949
  ระบบมาตรฐานบริหารคุณภาพสำหรับอุตสาหกรรมผลิตชิ้นส่วนยานยนต์
  จึงต้องได้รับการตรวจสอบระบบการจัดการสิ่งแวดล้อมจากบริษัท SGS ประเทศไทย จำกัด
  อย่างต่อเนื่องเป็นประจำ
  เพื่อให้มั่นใจว่าบริษัทฯได้ดำเนินการตามนโยบายและปฏิบัติตามข้อกำหนดของระบบสิ่งแวดล้อมอย่างเข้มงวด
  ในปี 2554 บริษัทได้รับการตรวจสอบระบบการจัดการสิ่งแวดล้อมและระบบคุณภาพ 2
  ครั้งในเดือน กุมภาพันธ์ และกันยายน
  ซึ่งไม่ปรากฎว่ามีการดำเนินการใดๆที่ขัดต่อข้อกำหนดและมีผลกระทบต่อระบบสิ่งแวดล้อมและมาตรฐานคุณภาพของบริษัทฯ

  ในปี 2554 บริษัทฯได้จัดกิจกรรมให้พนักงานเพื่อเป็นการรณรงค์และสนับสนุนด้านสิ่งแวดล้อม
  ตามแนวทางการปฏิบัติของ ISO 14001 ดังนี้

-   กิจกรรมสาธารณะประโยชน์ เก็บขยะมูลฝอยและทำความสะอาดบริเวณชายหาด อำเภอเมือง
    จังหวัดระยอง

-   โครงการปลูกป่าเฉลิมพระเกียรติ ณ ศูนย์ศึกษาธรรมชาติกองทัพบก อำเภอเมือง
    จังหวัดสมุทรปราการ

-   กิจกรรม “ ปล่อยปลาคืนสู่ธรรมชาติ ”
    โดยปล่อยพันธ์ปลาคืนสู่แหล่งน้ำเพื่ออนุรักษ์สภาพแวดล้อม ณ ริมแม่น้ำแคว ตำบลไทรโยค
    อำเภอไทรโยค จังหวัดกาญจนบุรี

-   กิจกรรมรณรงค์ประชาสัมพันธ์ด้วยการแจกแผ่นพับ เกี่ยวกับการคัดแยกขยะรีไซเคิล
    เพื่อนำไปใช้ประโยชน์หรือสร้างรายได้

-   มีการแต่งตั้งคณะกรรมการอนุรักษ์พลังงานแบบมีส่วนร่วม
    มีจุดประสงค์เพื่อลดการใช้พลังงานไฟฟ้าลง โดยเป้าหมายอยู่ที่ 4.5 k.W.hr/sq.ft
    โดยเริ่มดำเนินการตั้งแต่ต้นปี 2552 โดยคณะกรรมการอนุรักษ์พลังงานแบบมีส่วนร่วม
    จะมีหน้าที่รับผิดชอบ ดังนี้

-   ประชุมทีมทุกเดือนเพื่อวิเคราะห์การใช้พลังงาน กำหนดมาตรการเพื่อลดการ

  ใช้พลังงาน

-   ตรวจติดตามการใช้พลังงานในโรงงาน ค้นหาปัญหาที่เป็นต้นเหตุของการใช้พลังงานเพิ่มขึ้น
    ปัญหาการรั่วไหลของพลังงานเพื่อกำหนดแนวทางการแก้ไขปัญหาต่อไป

-   จัดกิจกรรมให้พนักงานทราบถึงนโยบายพลังงานและแนวทางการอนุรักษ์พลังงาน

-   สรุปผลการดำเนินงานของปี 2554 พบว่าสามารถลดการใช้พลังงานจากเดิมถึง 6.15 %
    หรือลดลงประมาณ 152,000 บาทต่อเดือน

-   โครงการปรับปรุง Cooling Tower Chiller

-   โครงการปรับปรุง Pump Cooling Tower Air Comp 700HP

-   การลดการใช้น้ำลงโดยมีเป้าหมายในปี 2554 อยู่ที่ 0.11 ลูกบาตรเมตร/ตารางฟุต
    โดยมีทีมงานรับผิดชอบทำหน้าที่ดังนี้

-   ประชุมทีมเดือนละ 2 ครั้ง เพื่อวิเคราะห์การใช้น้ำในโรงงาน กำหนดมาตรการเพื่อลด

-   การใช้พลังงานตรวจติดตามการใช้น้ำ ค้นหาปัญหาที่เป็นต้นเหตุของการใช้น้ำเพิ่มขึ้น
    เพื่อกำหนดแนวทางการแก้ไขปัญหาต่อไป

-   จัดกิจกรรมส่งเสริมการประหยัดน้ำ เพื่อให้พนักงานมีส่วนร่วมในการประหยัด น้ำ

-   การลดของเสียในกระบวนการผลิต โดยมีเป้าหมายปี 2554 อยู่ที่ Inner<0.930% และ
    Outer Layer <4.500%
    โดยมีทีมงานในการรับผิดชอบดำเนินการลดของเสียที่เกิดจากการผลิต

-   กิจกรรมรณรงค์ประชาสัมพันธ์กิจกรรมในสัปดาห์ความปลอดภัย ด้วยการจัดบอร์ดกิจกรรม
    ด้านสิ่งแวดล้อม
    มีกิจกรรมให้พนักงานร่วมสนุกด้วยการตอบปัญหาชิงรางวัลและเล่นเกมส์บิงโกภายในซุ้มกิจกรรม
    เพื่อเป็นการปลูกจิตสำนึกด้านสิ่งแวดล้อมให้แก่พนักงาน

-   จัดทำโครงการลดการใช้กระดาษและลดจำนวนการใช้กระดาษของเครื่องถ่ายเอกสารเพื่อลดปริมาณการใช้ทรัพยากร
    โดยให้ทุกหน่วยงานมีส่วนร่วมในการปรับเปลี่ยนพฤติกรรม
    เปลี่ยนรูปแบบวิธีการทำงานอย่างมีแบบแผน เพื่อลดการใช้ทรัพยากร
    โดยมีระยะเวลาการดำเนินการตั้งแต่เดือนเมษายน-พฤษภาคม
    ซึ่งจากผลการดำเนินงานสามารถลดการใช้กระดาษได้น้อยกว่าทุกๆเดือนที่ผ่านมา

    ในปี 2554 บริษัทฯ ได้ดำเนินงานด้านระบบมาตรฐานคุณภาพ ดังนี้

-   เนื่องด้วยบริษัทฯ ได้รับการรับรองมาตรฐาน ISO/TS 16949
    ซึ่งเป็นระบบการจัดการคุณภาพของผู้ผลิตชิ้นส่วนยานยนต์ โดยได้รับการตรวจสอบจากบริษัท
    SGS ประเทศไทย จำกัด ได้ผ่านการรับรองจาก IATF
    ได้รับการตรวจสอบอย่างต่อเนื่องเป็นประจำเพื่อให้มั่นใจว่าบริษัทฯได้ดำเนินการตามนโยบายและปฎิบัติตามของระบบการจัดการคุณภาพอย่างเข้มงวด
    ในปี 2554 บริษัทฯ ได้รับการตรวจสอบระบบคุณภาพ 1 ครั้งในเดือนมิถุนายน
    ซึ่งไม่พบประเด็นความไม่สอดคล้อง

-   โครงการปรับปรุงคุณภาพอย่างต่อเนื่อง (QIP) โดย Cross Functional Team
    เพื่อปรับปรุงกระบวนการผลิตเพื่อลดปริมาณของเสียและลดค่าใช้จ่าย
    อีกทั้งปรับปรุงและพัฒนาคุณภาพอย่างต่อเนื่อง
    โดยมีทีมงานในการับผิดชอบประกอบด้วยบุคคลากรจากฝ่ายต่างๆเช่น Engineer, Process
    Engineer, Planning Control, Production, Quality และส่วนงานอื่นๆที่เกี่ยวข้อง
    มีการจัดการประชุม Improvement Team เพื่อติดตามปัญหา
    หาสาเหตุและการแก้ไขเป็นประจำทุกสัปดาห์ เพื่อให้มีการปรับปรุงอย่างต่อเนื่อง

-   การเพิ่มเครื่องจักรที่มีนวัตกรรมใหม่เช่น เครื่อง Auto Visual Inspection (AVI)
    ที่มีความสามารถในการตรวจสอบ Surface เพื่อตรวจ Cosmetic เพื่อป้องกันปัญหาการ
    Reject Cosmetic จากลูกค้าและลดเวลาในการตรวจสอบ

นอกจากนี้ บริษัทฯ
ได้มีการพัฒนาร่วมกับลูกค้าเพื่อผลิตผลิตภัณฑ์ที่ปลอดมลพิษเพื่อเป็นการรักษาสมดุลย์ของสิ่งแวดล้อม
เช่น ผลิตภัณฑ์ที่เป็น Lead-Free และ Hallogen-Free รวมถึงการใช้บรรจุภัณฑ์ที่เป็น Bubble
ห่อ PCB แทนโฟม

สังคมและชุมชน

บริษัทฯ ตระหนักถึงความสำคัญและความรับผิดชอบที่มีต่อชุมชน สังคม ศาสนา วัฒนธรรม
ทรัพยากรธรรมชาติ และประโยชน์สาธารณะ
พร้อมทั้งส่งเสริมและปลูกจิตสำนึกความรับผิดชอบต่อสังคมในหมู่พนักงานทุกระดับ

บริษัทฯได้จัดกิจกรรมด้านสังคมและสิ่งแวดล้อมในหลากหลายรูปแบบ
เน้นการทำกิจกรรมเพื่อประโยชน์ด้านเศรษฐกิจพอเพียง การพัฒนาการศึกษาของเยาวชน
การพัฒนาด้านสุขภาพกายและใจ ส่งเสริมพัฒนาการด้านศิลปะและการเล่นกีฬา

ในปี 2554 ทางบริษัทฯ และพนักงานได้ร่วมกันทำกิจกรรมต่อสังคม ศาสนา และชุมชน ดังนี้

-   กิจกรรมบริจาคโลหิตให้สภากาชาดไทย ร่วมกับสำนักงานนิคมอุตสาหกรรมลาดกระบัง

  ร่วมกับสภากาชาดไทย

-   กิจกรรมบริจาคโลหิตให้กับหน่วยรถเคลื่อนที่ของสภากาชาดไทย

-   กิจกรรมโครงการ KCE ร่วมใจช่วยผู้ประสบภัยน้ำท่วมภาคใต้
    โดยการมอบถุงยังชีพที่ประกอบไปด้วยข้าวสาร อาหาร
    ของใช้และเวชภัณฑ์ให้กับผู้ประสบภัยภาคใต้

  จำนวน 1,000 ชุด

-   กิจกรรม KCE ร่วมใจช่วยผู้ประสบภัยน้ำท่วม จังหวัดอยุธยา โดยร่วมกันบริจาคเสื้อผ้า
    สิ่งของข้าวสาร อาหารแห้ง น้ำดื่ม และของใช้ให้กับผู้ประสบภัยในเขตพื้นที่จังหวัดอยุธยา
    จำนวน 700 ครัวเรือน

-   กิจกรรม KCE ร่วมใจช่วยผู้ประสบภัยน้ำท่วมในเขตพื้นที่วัดลาดพร้าว , เขตดอนเมือง,
    เขตพื้นที่ถนนวิภาวดี, ถนนพหลโยธิน, ศูนย์ผู้ประสบภัยวัดโพสพผลเจริญ เขตลำลูกกา
    จังหวัดปทุมธานี โดยการแจกถุงยังชีพที่ประกอบด้วยข้าวสาร อาหารแห้ง ของใช้และเวชภัณฑ์
    จำนวน 2,000 ชุด

-   มอบทุนการศึกษาเด็กนักเรียนโรงเรียนบ้านวังธาร อำเภอทุ่งเสลี่ยม จังหวัดสุโขทัย
    จำนวนเงิน 50,000 บาท

-   มอบของขวัญวันเด็ก ให้กับโรงเรียนทุรกันดารในเขตพื้นที่ใกล้เคียงนิคมอุตสาหกรรมลาดกระบัง
    จำนวน 50,000 บาท

-   มอบเงินสนับสนุนโครงการประกวดวาดภาพหัวข้อ “ เยาวชนไทย ห่วงใยสังคม”
    ร่วมกับโรงพยาบาลมนารมย์ โรงพยาบาล

-   โครงการแบ่งปันน้ำใจ ร่วมพัฒนาและซ่อมแซมอาคารเรียน เลี้ยงอาหารกลางวันนักเรียน
    และมอบอุปกรณ์การเรียน อุปกรณ์การกีฬา และเงินซ่อมแซมอาคารจำนวน 50,000 บาท
    โรงเรียนบ้านเนินพัฒนา ตำบลกองทูล อำเภอหนองไผ่ จังหวัดเพชรบูรณ์

-   มอบทุนการศึกษาให้กับบัณฑิตมหาวิทยาลัย มหาวิทยาลัยมหิดล

-   บริจาคเงิน สิ่งของ เครื่องอุปโภค บริโภค ข้าวสาร อาหารแห้ง และเวชภัณฑ์ยา
    เพื่อช่วยเหลือผู้ติดเชื้อ HIV ณ วัดพระบาทน้ำพุ ตำบลเขาสามร้อยยอด อำเภอเมือง
    จังหวัดลพบุรี

-   โครงการมอบทุนการศึกษาบุตรพนักงาน ทุนละ 2,000 บาท จำนวน 20 ทุน ในวันที่ 16
    พฤษภาคม 2554

4.  การเปิดเผยข้อมูลและความโปร่งใส

บริษัทฯ เปิดเผยข้อมูลที่สำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่ไม่ใช่ทางการเงินอย่างครบถ้วน สมบูรณ์ ทันเวลา และโปร่งใส
ในรายงานข้อมูลแบบ 56-1 รายงานประจำปี และเว็บไซด์ของบริษัทฯ
ทั้งภาษาไทยและภาษาอังกฤษที่ www.kcethai.in.th โดยได้จัดส่งรายงานประจำปี งบการเงิน
และเอกสารอธิบายผลการดำเนินงานของบริษัทฯให้กับผู้ถือหุ้นทุกปี
เพื่อเป็นข้อมูลในการประชุมสามัญผู้ถือหุ้นประจำปี
โดยผู้ถือหุ้นสามารถดาวน์โหลดรายงานประจำปีได้จากเว็บไซด์ของบริษัทฯทั้งภาษาไทยและภาษาอังกฤษ
หรือในกรณีที่ต้องการข้อมูลเพิ่มเติม สามารถติดต่อส่วนงานนักลงทุนสัมพันธ์ของบริษัทฯ ได้ที่หมายเลข
02-3260196-9 ต่อ 114 หรือ 112

คณะกรรมการบริษัทฯได้กำหนดให้จัดโครงการผู้บริหารพบปะนักวิเคราะห์ขึ้นเพื่อเป็นอีกช่องทางหนึ่งในการสื่อสารและกระจายข้อมูลต่อนักลงทุนและสื่อมวลชนอย่างสม่ำเสมอ
โดยในปี 2554 ประธานกรรมการ กรรมการบริษัทฯ
รวมถึงผู้บริหารระดับสูงของบริษัทฯได้ให้ข้อมูลกับนักลงทุนในโอกาสต่างๆได้แก่การประชุมทางโทรศัพท์
การเข้าสัมภาษณ์ตัวต่อตัว รวมจำนวน 8 ครั้งและจัดโครงการพบปะกับนักวิเคราะห์หลักทรัพย์จำนวน
3 ครั้งและเข้าร่วมโครงการ Opportunity Day
ร่วมกับตลาดหลักทรัพย์แห่งประเทศไทยเพื่อนำเสนอข้อมูลผลการดำเนินงานและข้อมูลทั่วไปของบริษัทให้แก่ผู้ถือหุ้นและนักลงทุนในวันที่
11 เดือนมีนาคมปี 2554

บริษัทฯ ได้กำหนดนโยบายในการสื่อสารกับบุคคลภายนอก
โดยยึดหลักการการเปิดเผยข้อมูลและพัฒนาองค์กรอย่างต่อเนื่อง
ของตลาดหลักทรัพย์แห่งประเทศไทย เพื่อใช้เป็นแนวทางในการปฏิบัติไว้อย่างชัดเจน ดังนี้

-   บริษัทฯ พยายามอย่างยิ่งในการปฏิบัติต่อทุกคนอย่างเท่าเทียมกันและสม่ำเสมอ
    ภายใต้กรอบการปฏิบัติงานที่กำหนดไว้ โดยหลีกเลี่ยงการปฏิบัติอันไม่ถูกต้อง
    หรือสถานการณ์ที่ทำให้เกิดความขัดแย้งทางผลประโยชน์

-   การเปิดเผยข้อมูลของบริษัทฯจะต้องมีความชัดเจน ถูกต้อง โปร่งใส น่าเชื่อถือ ตรงไปตรงมา
    และสามารถแจกแจงข้อมูลต่างๆให้แก่ผู้มีส่วนได้เสียได้อย่างถูกต้อง ชัดเจน เข้าใจง่าย
    และทันเวลา

-   การแถลงข่าวสารใดๆของบริษัทฯ
    ต้องมั่นใจว่ามิได้ส่งผลเสียหายต่อความสัมพันธ์ระหว่างลูกค้ากับบริษัทฯ
    หรือล่วงละเมิดข้อมูลที่ถือว่าเป็นความลับของลูกค้า ผู้ถือหุ้น และผู้มีส่วนได้เสียอื่นๆ

-   การปฏิบัติหน้าที่ ที่เกี่ยวกับการสื่อสารของข้อมูลที่ถือเป็นความลับ
    พนักงานต้องประพฤติปฏิบัติภายใต้ระเบียบข้อบังคับของบริษัทฯว่าด้วยจรรยาบรรณของพนักงาน

-   ประธานกรรมการมีอำนาจในการแถลงข่าวสารของบริษัทฯ
    หรือประชาสัมพันธ์เกี่ยวกับข้อมูลสำคัญของบริษัทฯ
    ประธานกรรมการอาจมอบหมายให้กรรมการผู้จัดการ รองกรรมการผู้จัดการ กรรมการบริษัทฯ
    หรือผู้บริหารแต่ละสายงาน รับหน้าที่ในการแถลงข่าวที่เป็นประเด็นสำคัญของบริษัทแก่นักลงทุน
    นักวิเคราะห์ หรือสื่อมวลชน
    คณะกรรมการเป็นผู้รับผิดชอบต่องบการเงินของบริษัทฯและบริษัทย่อย
    รวมทั้งสารสนเทศทางการเงินที่ปรากฎในรายงานประจำปี
    งบการเงินดังกล่าวจัดขึ้นตามมาตรฐานการบัญชีที่รับรองทั่วไปในประเทศไทย
    โดยเลือกใช้นโยบายบัญชีที่เหมาะสมและถือปฎิบัติอย่างสม่ำเสมอ
    และใช้ดุลพินิจอย่างระมัดระวัง และผ่านการตรวจสอบจากผู้ตรวจสอบบัญชีภายนอก

ในปี 2554 ทางบริษัทฯ
ได้เปิดเผยข้อมูลโดยสรุปของรายงานการกำกับดูแลกิจการที่ดีพร้อมด้วยนโยบายและแนวทางการปฏิบัติ
ผ่านสื่อหลายช่องทางเช่น ในรายงานประจำปี และเว็บไซด์ของบริษัทฯ
โดยข้อมูลดังกล่าวจะรวมถึงการเปิดเผยรายละเอียดค่าตอบแทนของกรรมการและผู้บริหารของบริษัทฯและบริษัทย่อยที่จ่ายตามความเหมาะสมในหน้าที่และความรับผิดชอบของกรรมการแต่ละท่าน
รายละเอียดหน้าที่ และความรับผิดชอบของคณะกรรมการ
และจำนวนครั้งที่กรรมการแต่ละท่านเข้าประชุมด้วย

นอกจากนี้ บริษัทฯ
ได้กำหนดให้มีระบบที่เปิดโอกาสให้ผู้มีส่วนได้เสียเข้ามามีส่วนร่วมในการปรับปรุงและพัฒนาการปฎิบัติงานเพื่อก่อให้เกิดความมั่นคงในกิจการ
จึงจัดให้มีการรายงานเปิดเผยข้อมูลต่างๆ ที่เกี่ยวข้องกับการปฏิบัติงานของบริษัทฯ
ในรายงานข้อมูลแบบ 56-1 รายงานประจำปี และ Website ของบริษัท ที่
www.kcethai.in.th ทั้งนี้ ในกรณีที่ผู้มีส่วนได้เสีย
มีเบาะแสในประเด็นที่เกี่ยวข้องกับการทำผิดกฎหมาย ระบบควบคุมภายในที่บกพร่อง
หรือการกระทำที่ผิดจรรยาบรรณ สามารถแจ้งให้บริษัทรับทราบผ่านทางโทรศัพท์ จดหมาย
หรือผ่านเว็บไซด์ของบริษัทเอง โดยจะมีกลไกในการปกป้องคุ้มครองสิทธิของผู้แจ้งเบาะแสดังกล่าว

5. ความรับผิดชอบของคณะกรรมการ

ในปี 2554 คณะกรรมการบริษัทฯ มีทั้งหมด 8 ท่าน
โดยเป็นคณะกรรมการชุดเดิมไม่มีกรรมการใหม่เข้า

รับตำแหน่งโดยกรรมการแต่ละท่านเป็นผู้มีความรู้ ความสามารถในหลากหลายสาขาวิชาชีพ
มีความเชี่ยวชาญ

ประสบการณ์ และทักษะความรู้ที่เป็นประโยชน์ต่อกิจการ
โดยกรรมการทุกท่านได้อุทิศเวลาและความพยายามให้กับการเป็นกรรมการบริษัทฯอย่างเต็มที่
ปฏิบัติหน้าที่ด้วยความเข้าใจถึงบทบาท หน้าที่
และความรับผิดชอบในการดำเนินธุรกิจของบริษัทฯให้สอดคล้องกับกฎหมายที่เกี่ยวข้องบนพื้นฐานของจริยธรรมขั้นพื้นฐาน
มีอิสระในการตัดสินใจ และเสนอความคิดเห็น ด้วยทัศนวิสัยและความเป็นผู้นำ
ปฏิบัติหน้าที่ด้วยความสุจริต พากเพียร
และใส่ใจในทุกๆขั้นตอนของการดำเนินงานเพื่อให้เป็นไปตามเป้าหมายและกลยุทธ์ที่ได้กำหนดไว้ให้เกิดประโยชน์สูงสุดต่อบริษัทฯ
ผู้ถือหุ้น และผู้มีส่วนได้เสียทุกท่านบนพื้นฐานของการปฏิบัติตามหลักการกำกับดูแลกิจการที่ดี

(รายละเอียด ขอบเขต อำนาจ และหน้าที่ ของคณะกรรมการต่างๆอยู่ในหัวข้อ 8.1- 8.3)

คณะกรรมการทั้งหมดมี 8 ท่านมีกรรมการอิสระทั้งหมด 3 ท่านซึ่งเป็นจำนวนที่มากกว่าหรือเท่ากับ 1
ใน 3 ขอกรรมการทั้งหมด โดยกรรมการแต่ละท่านมีวาระการดำรงตำแหน่ง 3 ปี
มีการกำหนดเกษียณอายุของกรรมการเมื่ออายุครบ 75 ปี
นับแต่วันถัดจากวันประชุมสามัญผู้ถือหุ้นประจำปี ซึ่งมีขึ้นหลังจากที่กรรมการผู้นั้นมีอายุครบ 75
ปีบริบูรณ์ซึ่งกระบวนการสรรหากรรมการใหม่ในแต่ละครั้งบริษัทฯ จะปฏิบัติด้วยความโปร่งใส
ไม่มีการใช้อิทธิพลในการบังคับให้ผู้ถือหุ้นเลือก
ทุกคะแนนเสียงที่ได้รับล้วนแล้วแต่มาจากความเชื่อถือจากผู้ถือหุ้น
(รายละเอียดในรายงานการประชุมผู้ถือหุ้นครั้งที่ 28/2554 ใน www.kcethai.in.th)

การประชุมคณะกรรมการบริษัทฯ

บริษัทฯ กำหนดการประชุมคณะกรรมการบริษัทฯไว้เป็นการล่วงหน้าตลอดทั้งปี 2554
โดยจัดให้มีการประชุมในทุกๆวันอังคารที่สามของเดือน
หรืออาจจะมีการเชิญประชุมวิสามัญเป็นบางครั้งตามความจำเป็น มีเลขานุการบริษัทฯ
ทำหน้าที่เป็นผู้จัดเตรียมรายงานการประชุม และสำนักบริหารบริษัทฯ
ทำหน้าที่จัดส่งหนังสือเชิญประชุมและเอกสารที่เกี่ยวข้องให้กับคณะกรรมการบริษัทฯ 14
วันล่วงหน้าก่อนวันประชุม ในกรณีที่คณะกรรมการต้องการรายละเอียดเพิ่มเติมเกี่ยวกับการประชุม
สามารถสอบถามได้ที่สำนักบริหารของบริษัทฯ โดยในการประชุมแต่ละครั้ง
กรรมการสามารถที่จะเสนอวาระการประชุมเพิ่มเติมได้ โดยปกติจะใช้เวลาในการประชุมประมาณ
3 ชั่วโมง

ในการประชุมคณะกรรมการบริษัทฯ
บางครั้งอาจจะเชิญผู้บริหารที่รับผิดชอบงานในหัวข้อวาระการประชุมนั้นๆเข้าร่วมชี้แจงและให้ข้อมูลแก่กรรมการด้วย
โดยจะมีที่ปรึกษาฝ่ายกฏหมายของบริษัทฯทำหน้าที่ในการจดบันทึก จัดทำรายงานการประชุม
รวมทั้งให้คำแนะนำในด้านกฏเกณท์ต่างๆที่เกี่ยวข้องให้กับคณะกรรมการและผู้บริหารรับทราบด้วย

  ในปี 2554 คณะกรรมการบริษัทฯ มีการประชุมตามวาระปกติจำนวน 12 ครั้ง
  ดังรายละเอียดการเข้าร่วมประชุมของกรรมการแต่ละท่าน สรุปได้ดังนี้

รายชื่อคณะกรรมการ การเข้าร่วมประชุม/ การประชุมทั้งหมด (ครั้ง)

1.  นายบัญชา องค์โฆษิต 12/12

2.  นายแพทย์ทองดี ชัยพานิช 12/12

3.  พลโท นายแพทย์สุปรีชา โมกขะเวส 11/12

4.  นายปัญจะ เสนาดิสัย 12/12

5.  แพทย์หญิงจันทิมา องค์โฆษิต 12/12

6.  นางอุบล จิระมงคล 12/12

7.  นางวรลักษณ์ องค์โฆษิต 11/12

8.  นางศิริพรรณ สันธนะพันธ์ 12/12

    การฝึกอบรมของคณะกรรมการ

  บริษัทฯ สนับสนุนและส่งเสริมให้คณะกรรมการได้รับการอบรมเพิ่มเติม เพื่อเพิ่มพูนความรู้
  ความเข้าใจถึงหลักการการกำกับดูแลกิจการที่ดี กฎเกณฑ์ กฎระเบียบ
  ตลอดจนบทบาทและหน้าที่ความรับผิดชอบของกรรมการบริษัทฯในการบริหารงานให้มีประสิทธิภาพและภายใต้จรรยาบรรณที่กำหนด

รายละเอียดการฝึกอบรมหลักสูตรของสมาคมส่งเสริมกรรมการบริษัทไทย (IOD) ของ

คณะกรรมการบริษัทฯ

1.  นายบัญชา องค์โฆษิต

-   หลักสูตร Directors Accreditation Program (DAP) ปี 2547

2.  นายแพทย์ทองดี ชัยพานิช

-   หลักสูตร Finance For Non Finance Director ปี 2547

-   หลักสูตร Directors Accreditation Program (DAP) ปี 2546

-   การส่งเสริมประสิทธิภาพคณะกรรมการตรวจสอบ ปี 2542
    โดยตลาดหลักทรัพย์แห่งประเทศไทย(SET)

-   ความจำเป็นของคณะกรรมการตรวจสอบและข้อควรปฎิบัติ ปี 2541
    โดยตลาดหลักทรัพย์แห่งประเทศไทย (SET)

3.  พลโท นายแพทย์สุปรีชา โมกขะเวส

-   หลักสูตร Directors Accreditation Program (DAP) ปี 2547

-   หลักสูตร Finance For Non Finance Director ปี 2547

-   การส่งเสริมประสิทธิภาพคณะกรรมการตรวจสอบ ปี 2542
    โดยตลาดหลักทรัพย์แห่งประเทศไทย (SET)

-   ความจำเป็นของคณะกรรมการตรวจสอบและข้อควรปฎิบัติ ปี 2541 โดย
    ตลาดหลักทรัพย์แห่งประเทศไทย (SET)

4.  นายปัญจะ เสนาดิสัย

-   หลักสูตร การกำกับดูแลกิจการสำหรับกรรมการและผู้บริหารระดับสูง

  ของรัฐวิสาหกิจและองค์กรมหาชน รุ่นที่ 2 ปี 2552

-   หลักสูตรผู้บริหารระดับสูง รุ่นที่ 8 สถาบันวิทยาการตลาดทุน ปี 2552

-   หลักสูตร “ Role of the Compensation Committee”

  สถาบันส่งเสริมกรรมการบริษัทไทย (IOD)

-   หลักสูตร Audit Committee Program (ACP) ปี 2547

-   หลักสูตร Directors Certification Program (DCP) ปี 2545

5.  แพทย์หญิงจันทิมา องค์โฆษิต

-   หลักสูตร Directors Certification Program (DCP) ปี 2551

-   หลักสูตร Finance For Non Finance Director ปี 2547

-   หลักสูตร Directors Accreditation Program (DAP) ปี 2546

6.  นางอุบล จิระมงคล

-   หลักสูตร Finance For Non Finance Director ปี 2547

-   หลักสูตร Directors Accreditation Program (DAP) ปี 2546

-   การส่งเสริมประสิทธภาพคณะกรรมการตรวจสอบ ปี 2542 โดยตลาดหลักทรัพย์
    แห่งประเทศไทย (SET)

-   ความจำเป็นของคณะกรรมการตรวจสอบและข้อควรปฎิบัติ ปี 2541

  โดยตลาดหลักทรัพย์แห่งประเทศไทย (SET)

7.  นางวรลักษณ์ องค์โฆษิต

-   หลักสูตร Financial Instrument for Directors ปี 2554

-   หลักสูตร Directors Certification Program (DCP) ปี 2551

-   หลักสูตร Thai Directors Compensation Survey ปี 2548

-   หลักสูตร Finance For Non Finance Director ปี 2547

-   หลักสูตร Directors Accreditation Program (DAP) ปี 2546

8.  นางศิริพรรณ สันธนะพันธ์

-   หลักสูตร Directors Certification Program (DCP) ปี 2551

-   หลักสูตร Directors Accreditation Program (DAP) ปี 2547

-   หลักสูตร Finance For Non Finance Director ปี 2547

    การรวมหรือแยกตำแหน่ง

  เนื่องด้วยประธานกรรมการบริษัทฯ คือคุณบัญชา องค์โฆษิต ซึ่งนอกจากเป็นผู้ก่อตั้งบริษัทฯ
  ที่เป็นผู้ผลิตชิ้นส่วนอิเล็กทรอนิกส์รายแรกในตลาดหลักทรัพย์แห่งประเทศไทยแล้ว
  ยังเป็นผู้ที่มีความรู้ ความสามารถ และเป็นผู้เชี่ยวชาญด้านอิเล็กทรอนิกส์ที่มีประโยชน์ต่อบริษัท
  จึงเหมาะสมที่จะดำรงตำแหน่งประธานกรรมการและกรรมการผู้จัดการ
  เนื่องจากทั้งสองตำแหน่งมีการแบ่งแยกอำนาจ บทบาท และหน้าที่อย่างชัดเจน
  และเนื่องจากประธานกรรมการดำรงตำแหน่งเป็นหนึ่งในกรรมการบริษัทฯ
  ซึ่งปฏิบัติหน้าที่ร่วมกันเป็นหมู่คณะ ดังนั้น
  ประธานกรรมการจึงไม่มีอำนาจเหนือกว่ากรรมการท่านอื่นๆ
  ดังกฎหมายบริษัทมหาชนได้ระบุหน้าที่ความรับผิดชอบเพิ่มเติมของประธานบริษัทฯไว้ ดังนี้

-   ทำหน้าที่เป็นประธานในการประชุมคณะกรรมการ

-   การลงคะแนนตัดสินโดยผู้มีหน้าที่รับผิดชอบการประชุมในกรณีที่มีคะแนนเสียงเท่ากัน

-   เชิญประชุมคณะกรรมการ

-   ทำหน้าที่เป็นประธานในที่ประชุมสามัญผู้ถือหุ้น

    ความขัดแย้งทางผลประโยชน์

คณะกรรมการบริษัทฯ ได้กำหนดนโยบายเกี่ยวกับความขัดแย้งทางผลประโยชน์
โดยกำหนดให้กรรมการหรือผู้บริหารที่มีส่วนเกี่ยวข้องหรือเกี่ยวโยงกับรายการที่อาจจะก่อให้เกิดความขัดแย้งทางผลประโยชน์
(ดังระบุในหลักเกณฑ์ของสำนักคณะกรรมการกำกับหลักทรัพย์และตลาดหลักทรัพย์ (ก.ล.ต) )
ที่กำหนดให้มีการรายงานข้อมูลการถือหลักทรัพย์ต่อตลาดหลักทรัพย์แห่งประเทศไทยทุกครั้งที่มีการเปลี่ยนแปลง

8.5 การดูแลเรื่องการใช้ข้อมูลภายใน 

บริษัทฯมีนโยบายและวิธีการในการดูแลผู้บริหาร
และพนักงานในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ในระหว่างที่หลักทรัพย์ของบริษัทเป็นหลักทรัพย์จดทะเบียน ดังนี้

1.  บริษัทฯกำหนดให้มีการป้องกันการนำข้อมูลของบริษัทไปใช้
    โดยกำหนดให้หน่วยงานที่รู้ข้อมูลห้ามนำข้อมูลไปเปิดเผยยังหน่วยงานหรือบุคคลที่ไม่เกี่ยวข้อง

2.  ผู้บริหารของบริษัทฯที่ได้รับข้อมูลทางการเงินของบริษัท
    ต้องไม่ใช้ประโยชน์จากข้อมูลดังกล่าวก่อนที่จะเปิดเผยสู่สาธารณชน
    โดยการกำหนดห้ามผู้บริหารทำการซื้อขายหลักทรัพย์ของบริษัทเป็นระยะเวลา 1 เดือน
    ก่อนที่งบการเงินจะเปิดเผยสู่สาธารณชน

3.  เมื่อหลักทรัพย์ของบริษัทฯเข้าจดทะบียนในตลาดหลักทรัพย์แห่งประเทศไทย
    บริษัทได้กำหนดให้กรรมการและผู้บริหารมีหน้าที่ในการรายงานการถือหลักทรัพย์ในบริษัท
    ตามมาตรา 59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ.
    14/2540 เรื่องการจัดทำและเปิดเผยรายงานการถือหลักทรัพย์ ลงวันที่ 21 พฤษภาคม 2540
    และได้กำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามกฎเกณฑ์ข้อกำหนดของตลาดหลักทรัพย์แห่งประเทศไทย รวมถึงได้กำหนดโทษทางวินัย
    สำหรับผู้แสวงหาผลประโยชน์จากการนำข้อมูลภายในบริษัทไปใช้หรือนำไปเปิดเผยจนอาจทำให้บริษัทได้รับความเสียหาย
    โดยพิจารณาลงโทษตามควรแก่กรณี ได้แก่ การตักเตือนด้วยวาจา
    การตักเตือนเป็นลายลักษณ์อักษร การภาคทัณฑ์ ตลอดจนการเลิกจ้างพ้นสภาพการเป็นพนักงาน
    ด้วยเหตุไล่ออก ปลดออกหรือให้ออก ทั้งนี้ การลงโทษจะพิจารณาจากเจตนาของการกระทำ
    และความร้ายแรงของความผิดนั้นๆ

8.6 บุคลากร

ตารางแสดงจำนวนพนักงานของบริษัท

  --------------------------------------------------- -------------------
  บุคลากร                                              จำนวน (คน)

  ผู้บริหาร (ระดับผู้ช่วยผู้จัดการจนถึงกรรมการผู้จัดการ)            34

  พนักงานฝ่ายขายและบริหาร                                78

  พนักงานสายการผลิตในโรงงาน                             708

  พนักงานผลิตเหมาช่วง                                    1,033

  รวม                                                 1,850
  --------------------------------------------------- -------------------

ค่าตอบแทน

ณ วันที่ 31 ธันวาคม 2554 บริษัทฯ มีบุคลากรทั้งหมดจำนวน 1,850 คน
บริษัทได้จ่ายค่าค่าตอบแทนให้แก่พนักงานจำนวนทั้งสิ้น 221,641,236.41 ล้านบาท
โดยผลตอบแทนดังกล่าวประกอบด้วย เงินเดือน 186,352,162.78 บาท เงินช่วยเหลือ
28,405,423.00 บาท และเงินกองทุนสำรองเลี้ยงชีพ 6,883,650.63 บาท

นโยบายในการพัฒนาบุคลากร

บริษัทฯจัดให้มีการอบรมและพัฒนาพนักงานโดยสม่ำเสมอเพื่อเพิ่มพูนความรู้ให้กับพนักงานและมีความสำคัญต่อการพิจารณาเลื่อนตำแหน่งพนักงานจะเข้ารับการอบรมตามโครงสร้างการอบรม
ดังต่อไปนี้

1.  การอบรมพนักงานใหม่ (New Staff)

2.  การอบรมพนักงานที่เกี่ยวกับงานที่ทำ (On The Job Training)

3.  การอบรมเพื่อเสริมทักษะและการอบรมพนักงานของส่วนกลาง (Additional Training)